Diari Oficial de la Generalitat Valenciana


Sumari del DOGV 9497, del 26-12-2022 (2022/12953)

ORDRE JUS/1254/2022, de 7 de desembre, per la qual es convoca procés selectiu per a accés pel torn lliure als cossos de gestió processal i administrativa, tramitació processal i administrativa i auxili judicial de l'Administració de justícia.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9497

Data del DOGV
:   26-12-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/12371


Data del document
:   07-12-2022

Organisme emissor
:   Ministeri de Justícia

Tipus de document
:   Ordre

Anàlisi jurídica

 Descriptors 

:   * concurs administratiu

ORDRE JUS/1254/2022, de 7 de desembre, per la qual es convoca procés selectiu per a accés pel torn lliure als cossos de gestió processal i administrativa, tramitació processal i administrativa i auxili judicial de l'Administració de justícia. [2022/12156]  
En compliment del que disposa el Reial decret 936/2020, de 27 d'octubre, pel qual s'aprova l'oferta d'ocupació pública per a l'any 2020; el Reial decret 636/2021, de 27 de juliol, pel qual s'aprova l'oferta d'ocupació pública per a l'any 2021, i el Reial decret 407/2022, de 24 de maig, pel qual s'aprova l'oferta d'ocupació pública per a l'any 2022, aquest ministeri, fent ús de les competències que li són atribuïdes en la Llei orgànica 6/1985, d'1 de juliol, del poder judicial, i el Reial decret 1451/2005, de 7 de desembre, pel qual s'aprova el Reglament d'ingrés, provisió de llocs de treball i promoció professional del personal funcionari al servei de l'Administració de justícia, i d'acord amb l'Ordre JUS/291/2019, de 4 de març, per la qual s'estableixen les bases comunes que regiran els processos selectius per a ingrés o accés als cossos de funcionaris al servei de l'Administració de justícia i l'Ordre HFP/688/2017, de 20 de juliol, per la qual s'estableixen les bases comunes que regiran els processos selectius per a l'ingrés o l'accés a cossos o escales de l'Administració general de l'Estat.  
  
Acorda convocar un procés selectiu d'accés pel sistema de torn lliure als cossos de gestió processal i administrativa, tramitació processal i administrativa i auxili judicial, acumulant les places oferides per a aquest sistema d'ingrés en els respectius reials decrets, abans esmentats, que aproven les ofertes d'ocupació pública per als anys 2020, 2021 i 2022.  
Aquesta convocatòria s'ha negociat amb les representacions sindicals presents en la Mesa Sectorial de l'Administració de justícia.  
  
  
Justificació de la convocatòria  
El retard acumulat en l'execució i finalització dels processos de 2017 i 2018 (que s'han vist notòriament afectats per la pandèmia COVID) i les novetats introduïdes per la Llei 20/2021, de 28 de desembre, de mesures urgents per a la reducció de la temporalitat en l'ocupació pública, d'altra banda, han ocasionat una superposició de processos selectius en l'àmbit de l'Administració de justícia.  
Entre aquestes novetats cal destacar l'article 2 de la Llei 20/2021, en el qual s'autoritza un nou procés d'estabilització d'ocupació pública addicional al que va regular l'article 19. U.6 de la Llei 3/2017, de 27 de juny, de pressupostos generals de l'Estat per a l'any 2017, per a l'Administració de justícia, entre altres sectors.  
D'altra banda, en els exercicis 2020, 2021 i 2022 s'han aprovat noves ofertes d'ocupació pública ordinàries.  
La Llei 20/2021 no ha predeterminat un ordre entre els diferents processos selectius pendents d'executar. A més, considera compatibles els mecanismes de mobilitat i de promoció interna amb els processos d'estabilització derivats d'aquesta llei.  
En el calendari de desenvolupament dels processos selectius de l'Administració de justícia es va determinar que es convocara un procés per a la promoció interna en el qual s'acumularien les places corresponents a les ofertes d'ocupació pública per als anys 2019, 2020 i 2021. Aquest procés va ser ja convocat el mes de març passat i es troba desenvolupant-se. En aquest no s'inclouen les places de promoció interna corresponents a l'oferta d'ocupació pública de 2022, ja que en el moment de la convocatòria encara no havia sigut aprovada.  
Tal com preveu la disposició addicional cinquena del Reial decret 407/2022, de 24 de maig, pel qual s'aprova l'oferta d'ocupació pública per a l'any 2022, les places no convocades corresponents a les ofertes d'ocupació pública de 2020 i 2021 seran acumulades a la convocatòria de l'oferta d'ocupació pública de 2022. D'aquesta manera, aquesta ordre du a terme de manera acumulada l'oferta d'ocupació pública per al torn lliure dels tres exercicis indicats.  
A diferència dels últims processos en els quals es va aplicar el sistema selectiu de concurs oposició (atesa la naturalesa extraordinària d'aquestes ofertes de 2017, 2018 i 2019, en les quals es combinaven places de reposició amb les d'estabilització), en aquesta convocatòria el sistema d'ingrés és l'oposició. S'ofereixen exclusivament places de reposició aprovades pels reials decrets ja esmentats per als exercicis 2020, 2021 i 2022.  
Així mateix, la necessitat d'agilitar terminis i acurtar la duració de processos selectius, a la qual seguidament es fa al·lusió, aconsella també l'elecció d'aquest sistema selectiu d'oposició, per a així atendre en els terminis legals fixats els processos extraordinaris d'estabilització previstos en la Llei 20/2021, que es duran a terme a través dels sistemes de concurs i del concurs oposició.  
D'altra banda, la referida Llei 20/2021 ha establit també el mandat a les diferents administracions públiques d'assegurar el compliment dels terminis d'execució dels processos selectius, mitjançant l'adopció de mesures apropiades per a l'agilitació del seu desenvolupament, com ara la reducció de terminis, la digitalització dels processos o l'acumulació de proves en un mateix exercici, entre altres. En conseqüència, en aquesta convocatòria, sense perjudici d'altres mesures que puguen adoptar-se per a aconseguir aquesta agilitació en els processos selectius, es concentraran els diferents exercicis de cadascun dels processos en el mateix dia, però en dia diferent per a cadascun dels cossos funcionarials.  
  
També com a mesura per a augmentar l'agilitació dels processos selectius, reclamada pel Reial decret 407/2022, de 24 de maig, pel qual s'aprova l'oferta d'ocupació pública per a l'any 2022, així com per la Llei 20/2021 ja esmentada, es procedeix en aquestes convocatòries a la reducció dels terminis finals d'aquestes, evitant així demores en la seua resolució i en la incorporació del nou personal.  
Finalment, a fi d'evitar que, conseqüència del caràcter territorialitzat del procés selectiu, puguen quedar places sense cobrir en algun àmbit territorial, quan en un altre àmbit territorial hi ha persones aspirants que, malgrat tindre tots els exercicis superats i baremats els seus mèrits, no han superat el procés selectiu per la impossibilitat de ser superat per un nombre de persones aspirants superior al de places convocatòries, es preveu la possibilitat que aquestes places vacants puguen ser oferides a les persones aspirants d'altres àmbits, amb la seua acceptació prèvia de canvi d'àmbit territorial pel qual es van presentar, atés que els talls dels diferents exercicis serà el mateix en tots els àmbits territorials amb independència del nombre de places convocades o d'instàncies presentades.  
  
  
Igualtat efectiva entre dones i homes  
Aquesta convocatòria té en compte el principi d'igualtat de tracte entre dones i homes pel que fa a l'accés a l'ocupació pública, d'acord amb l'article 14 de la Constitució Espanyola, el Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic, la Llei orgànica 3/2007, de 22 de març, per a la igualtat efectiva de dones i homes i l'Acord del Consell de Ministres, de 9 de desembre de 2020, pel qual s'aprova el III Pla per a la igualtat de gènere en l'Administració general de l'Estat i en els organismes públics vinculats o dependents d'aquesta, així com la normativa sobre protecció de dades de caràcter personal.  
  
  
Igualtat d'oportunitats, no discriminació i accessibilitat universal  
  
La convocatòria té també en compte els principis d'igualtat de tracte i no discriminació de les persones amb discapacitat i els seus drets, d'acord amb el Reial decret legislatiu 1/2013, de 29 de novembre, pel qual s'aprova el text refós de la Llei general de drets de les persones amb discapacitat i de la seua inclusió social; el Reial decret 1414/2006, d'1 de desembre, pel qual es determina la consideració de persona amb discapacitat a l'efecte de la Llei 51/2003, de 2 de desembre, d'igualtat d'oportunitats, no discriminació i accessibilitat universal de les persones amb discapacitat, i el Reial decret 2271/2004, de 3 de desembre, pel qual es regula l'accés a l'ocupació pública i la provisió de llocs de treball de les persones amb discapacitat.  
  
D'acord amb el que disposa la Llei 15/2022, de 12 de juliol, integral per a la igualtat de tracte i la no discriminació, a fi de garantir i promoure el dret a la igualtat de tracte i no discriminació, la convocatòria no estableix limitacions, segregacions o exclusions en l'accés a l'ocupació pública per raó de naixement, origen racial o ètnic, sexe, religió, convicció o opinió, edat, discapacitat, orientació o identitat sexual, expressió de gènere, malaltia o condició de salut, estat serològic i/o predisposició genètica a patir patologies i trastorns, llengua, situació socioeconòmica o qualsevol altra condició o circumstància personal o social, excepte diferències de tracte quan els criteris per a tal diferenciació siguen raonables i objectius i el que es busque és aconseguir un propòsit legítim o així vinga autoritzat per norma amb rang de llei, o quan resulten de disposicions normatives o decisions generals de les administracions públiques destinades a protegir les persones, o grups de població necessitats d'accions específiques per a millorar les seues condicions de vida o afavorir la seua incorporació al treball o a diferents béns i serveis essencials i garantir l'exercici dels seus drets i llibertats en condicions d'igualtat.  
  
Aquest procés es desenvoluparà d'acord amb les següents  
  
Bases  
  
Les bases per les quals es regirà aquesta convocatòria seran, a més de les que s'estableixen en aquesta ordre, les establides en l'Ordre HFP/688/2017, de 20 de juliol, per la qual s'estableixen les bases comunes que regiran els processos selectius per a l'ingrés o l'accés a cossos o escales de l'Administració general de l'Estat, en el que resulten d'aplicació i no contradiguen les actuals.  
En tot el que no estiga previst en aquestes bases s'haurà de seguir el que disposa el Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic, i la resta de la normativa de l'Estat sobre funció pública.  
Aquesta convocatòria es publicarà en les pàgines webs del punt d'accés general (www.administracion.gob.es) i del Ministeri de Justícia, www.mjusticia.gob.es (Ciutadans - Ocupació pública).  
  
1. Descripció de les places  
1.1. Es convoca un procés selectiu per a cobrir pel torn lliure, a través del sistema d'oposició, 1.091 places en el cos de gestió processal i administrativa, 1.191 places en el cos de tramitació processal i administrativa i 592 places en el cos d'auxili judicial, conforme al que es disposa en el Reial decret 936/2020, de 27 d'octubre, pel qual s'aprova l'oferta d'ocupació pública per a l'any 2020; en el Reial decret 636/2021, de 27 de juliol, pel qual s'aprova l'oferta d'ocupació pública per a l'any 2021, i en el Reial decret 407/2022, de 24 de maig, pel qual s'aprova l'oferta d'ocupació pública per a l'any 2022, tal com s'estableix en els quadres recollits en l'annex I d'aquesta convocatòria.  
  
La convocatòria de les places es durà a terme conjuntament en tot el territori nacional, d'acord amb la distribució territorial, entre l'àmbit gestionat pel Ministeri de Justícia i les diferents comunitats autònomes amb competències assumides en mitjans personals, que es recull en l'annex II. Els aspirants, dins de cada cos, podran concórrer per un d'aquests àmbits territorials, segons les instruccions detallades en l'annex VII.  
Quan el nombre de places o el millor desenvolupament dels processos selectius ho aconselle, es podran agrupar les vacants corresponents a un o diversos territoris, solament a l'efecte de l'execució del procés selectiu. Així, encara que les persones aspirants s'examinen en una seu territorial diferent de la de l'àmbit pel qual concorren, en cas de resultar aprovats o aprovades en la convocatòria, seran destinats o destinades obligatòriament a alguna de les vacants radicades en l'àmbit territorial que hagueren expressat en la seua sol·licitud.  
1.2. Del total de les places convocades, se'n reservaran 77 del cos de gestió processal i administrativa, 83 del cos de tramitació processal i administrativa i 41 places del cos d'auxili judicial, amb la distribució territorial reflectida en l'annex II, per a ser cobertes per aquells que tinguen la condició legal de persones amb discapacitat de grau igual o superior al 33%, sempre que acrediten l'indicat grau de discapacitat i la compatibilitat funcional amb l'acompliment de les tasques pròpies que corresponen al cos per al qual es presenten i superen les proves selectives.  
Es consideraran persones afectades per una discapacitat en grau igual o superior al 33%, d'acord amb el que disposa l'article 1 del Reial decret 1414/2006, d'1 de desembre, pel qual es determina la consideració de persona amb discapacitat a l'efecte del Reial decret legislatiu 1/2013, de 29 de novembre, pel qual s'aprova el text refós de la Llei general de drets de les persones amb discapacitat i de la seua inclusió social, les persones pensionistes de la Seguretat Social que tinguen reconeguda una pensió d'incapacitat permanent en el grau de total, absoluta o gran invalidesa, i les persones pensionistes de classes passives que tinguen reconeguda una pensió de jubilació o de retir per incapacitat permanent per al servei o inutilitat.  
  
Les places reservades a persones amb discapacitat que queden desertes no s'acumularan a les del sistema general d'aquesta convocatòria.  
Les persones aspirants que opten pel contingent de reserva de persones amb discapacitat hauran d'indicar-ho en la sol·licitud de participació en la respectiva convocatòria, segons instruccions detallades en l'annex VII. Els que sol·liciten participar pel contingent de reserva de persones amb discapacitat, únicament podran presentar-se per aquest contingent. La contravenció d'aquesta norma determinarà l'exclusió de la persona aspirant que no l'haja tinguda en compte.  
De la mateixa manera, les persones aspirants que hagueren optat pel sistema general no podran canviar al contingent de reserva per a persones amb discapacitat. Excepcionalment, els que hagueren sol·licitat la condició legal de persones amb discapacitat abans del dia de la publicació d'aquesta convocatòria i que hagueren obtingut el reconeixement del grau de discapacitat amb posterioritat a la finalització de la presentació d'instàncies, podran sol·licitar canvi de contingent dins del seu mateix àmbit territorial d'elecció fins al dia de la publicació de la relació provisional de persones admeses i excloses.  
Les persones aspirants amb discapacitat podran demanar en el model oficial de sol·licitud les adaptacions i els ajustos raonables de temps i mitjans de les proves del procés selectiu, a fi d'assegurar-ne la participació en condicions d'igualtat. En cas de sol·licitar aquesta adaptació, hauran d'adjuntar el dictamen tecnicofacultatiu emés per l'òrgan tècnic de qualificació del grau de discapacitat, acreditant de manera fefaent les deficiències permanents que han donat origen al grau de discapacitat reconegut, a l'efecte que l'òrgan de selecció puga valorar la procedència o no de la concessió de l'adaptació sol·licitada.  
En el cas que alguna de les persones aspirants amb discapacitat que s'haja presentat pel contingent de reserva superara els exercicis corresponents, però no obtinguera plaça per aquest contingent de reserva, i la seua puntuació fora superior a l'obtinguda pels aspirants del sistema general que pogueren obtindre plaça, serà inclosa pel seu ordre de puntuació en el sistema d'accés general.  
1.3. Les persones aspirants només podran participar per un únic àmbit territorial i, en cas de superar el procés selectiu, obtindran necessàriament destinació dins de l'àmbit territorial pel qual concorren. Les places que queden desertes en un àmbit territorial no es podran acumular a un altre de diferent, sense perjudici del que es disposa a continuació i en la base 7.7.  
No s'admetrà la modificació de l'àmbit territorial triat una vegada presentada la sol·licitud, excepte per al cas en què es produïren vacants en un determinat àmbit territorial, i en aquest cas s'oferirà relació complementària als aspirants que, havent superat tots els exercicis en la fase d'oposició i valorats els seus mèrits en la fase de concurs, seguisquen els proposats fins a completar el total de places convocades.  
  
Així, d'aquesta manera, si en un àmbit territorial hi haguera aspirants que, havent obtingut la puntuació mínima fixada per a cadascun dels exercicis de l'oposició i havent sigut baremats els seus mèrits, no superaren el procés selectiu per estar el nombre de persones aprovades limitat pel nombre de places convocades en aquest àmbit territorial i en un altre àmbit territorial hagueren quedat places sense cobrir, aquestes places vacants podran ser oferides als aspirants que van superar els exercicis, però no l'oposició, en el seu àmbit, de major a menor nota, havent de manifestar expressament la seua conformitat amb el canvi d'àmbit territorial i la seua inclusió a continuació de l'últim o última candidata que va aprovar per l'àmbit en el qual se li ha oferit la plaça vacant existent. Si la persona aspirant amb la nota més alta rebutjara aquesta possibilitat, es passarà a la següent i així successivament.  
1.4. No s'admetrà la modificació de l'àmbit territorial triat una vegada presentada la sol·licitud, sense perjudici del que s'ha disposat anteriorment.  
1.5. Aquestes bases de convocatòria es publicaran de manera simultània en el Boletín Oficial del Estado i en els butlletins oficials de les comunitats autònomes on es convoquen places. En el cas que aquesta simultaneïtat no siga possible, tots els termes i terminis establits en aquesta ordre es comptaran a partir de la publicació en el Boletín Oficial del Estado.  
  
2. Procés selectiu  
2.1. El procés selectiu tindrà lloc pel sistema d'oposició.  
2.2. Els exercicis que componen cada procés es descriuen en l'annex III a) per al cos de gestió processal i administrativa, annex IV a) per al cos de tramitació processal i administrativa i annex V a) per al cos d'auxili judicial. En tot cas, la nota mínima per a superar cadascun dels exercicis, que tenen caràcter eliminatori, serà del 50% de la nota màxima possible del respectiu exercici.  
2.3. En cap cas podrà declarar-se superat el procés selectiu en cada àmbit a un nombre d'aspirants major que el de places objecte d'aquesta convocatòria, sent nul·les de ple dret les propostes de persones aprovades que contravinguen aquesta limitació.  
2.4. En el cas que dos o més aspirants obtingueren la mateixa qualificació total en la fase d'oposició, es desfarà l'empat: primer, tenint en compte la major qualificació obtinguda en el primer exercici; segon, tenint en compte la major qualificació obtinguda en el segon exercici; tercer, tenint en compte la major qualificació obtinguda en el tercer exercici, si és el cas. Finalment, si encara persistira l'empat, prevaldrà la primera lletra del primer cognom començant per la lletra «U», d'acord amb la Resolució, de 9 de maig de 2022, de la Secretaria d'Estat de Funció Pública, per la qual es publica el resultat del sorteig a què es refereix el Reglament general d'ingrés del personal al servei de l'Administració de l'Estat (BOE 13 de maig). En el cas que no hi haja cap persona aspirant el primer cognom de la qual comence per la lletra «U», l'empat es dirimirà per aquells el primer cognom dels quals comence per la lletra «V», i així successivament.  
  
3. Programa  
Els programes que han de regir en l'oposició es contenen en l'annex VI d'aquesta convocatòria. El contingut del temari per a tots els exercicis de l'oposició s'ha d'ajustar a la normativa publicada en el Boletín Oficial del Estado en la data d'aquesta convocatòria, encara que no haja entrat en vigor.  
  
4. Titulació i altres requisits de participació  
Per a ser persones admeses a la realització del procés selectiu, s'haurà d'estar en possessió en el dia de finalització del termini de presentació de sol·licituds i mantindre fins al moment de la presa de possessió com a funcionari o funcionària de carrera els següents requisits de participació:  
4.1. Nacionalitat: Tindre la nacionalitat espanyola.  
4.2. Edat: Tindre complits setze anys i no haver arribat a l'edat legal de jubilació forçosa.  
4.3. Titulació:  
a) Per al cos de gestió processal i administrativa: estar en possessió o en condicions d'obtindre el títol de grau, llicenciat, diplomat universitari, enginyer tècnic, arquitecte tècnic o equivalent. A aquest efecte es considera equivalent al títol de diplomat universitari el fet d'haver superat tres cursos complets d'una llicenciatura.  
  
b) Per al cos de tramitació processal i administrativa: Tindre o estar en condicions d'obtindre, en la data de finalització del termini de presentació de sol·licituds, el títol de batxiller o equivalent. S'haurà de seguir, a més, el que s'estableix en l'Ordre EDU/1603/2009 de 10 de juny (BOE 17), per la qual s'estableixen equivalències amb els títols de graduat en Educació Secundària Obligatòria i de Batxiller regulats en la Llei orgànica 2/2006, de 3 de maig, d'educació, i en l'Ordre EDU/520/2011, de 7 de març, per la qual es modifica l'Ordre EDU/1603/2009, de 10 de juny, per la qual s'estableixen equivalències amb els títols de graduat en Educació Secundària Obligatòria i de batxiller regulats en la Llei orgànica 2/2006, de 3 de maig, d'educació.  
  
c) Per al cos d'auxili judicial: Tindre o estar en condicions d'obtindre, en la data de finalització del termini de presentació de sol·licituds, el títol de graduat en Educació Secundària Obligatòria o equivalent. S'haurà de seguir, a més, el que s'estableix en l'Ordre EDU/1603/2009, de 10 de juny, per la qual s'estableixen equivalències amb els títols de graduat en Educació Secundària Obligatòria i de Batxillerat regulats en la Llei orgànica 2/2006, de 3 de maig, d'educació.  
En cas de titulacions obtingudes a l'estranger, s'ha de tindre la credencial que n'acredite l'homologació o, si és el cas, del corresponent certificat d'equivalència. Aquest requisit no serà aplicable als aspirants que hagen obtingut el reconeixement de la seua qualificació professional, en l'àmbit de les professions regulades, a l'empara de les disposicions de dret de la Unió Europea.  
4.4. Capacitat: Posseir la capacitat funcional per a l'acompliment de les tasques del cos al qual aspiren.  
4.5. Habilitació:  
a) No haver sigut condemnat o condemnada per delicte dolós a penes privatives de llibertat, llevat que s'haguera obtingut la cancel·lació d'antecedents penals o la rehabilitació.  
b) No haver sigut separat o separada mitjançant expedient disciplinari del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés als cossos o escales de funcionari, o per a exercir funcions similars a les que exercien en el cas del personal laboral, en el qual haguera sigut separat o inhabilitat.  
  
c) No ser funcionari o funcionària de carrera del cos a les proves selectives del qual es presenten.  
4.6. Tots aquests requisits han de reunir-se en el dia de la finalització del termini de presentació de sol·licituds i mantindre's fins a la data de presa de possessió.  
  
5. Sol·licituds i documentació  
5.1. Per Reial decret 203/2021, de 30 de març, s'aprova el Reglament d'actuació i funcionament del sector públic per mitjans electrònics, que estableix l'obligatorietat de l'ús de mitjans electrònics en els processos selectius per a l'accés a l'ocupació pública en l'àmbit de l'Administració de l'Estat.  
5.2. Els que desitgen participar en aquest procés selectiu hauran d'omplir el model oficial de sol·licitud d'admissió a proves selectives en l'Administració pública (model 790 € codi 007 en la part superior del qual figura «Sol·licitud d'admissió a proves selectives de l'Administració pública i liquidació de la taxa de drets d'examen»), que estarà disponible en el punt d'accés general (www.administracion.gob.es), en castellà i en les altres llengües oficials de les comunitats autònomes. Les comunitats autònomes que oferisquen places podran crear un enllaç des de les seues respectives pàgines web a aquest formulari.  
5.3. La presentació de la sol·licitud electrònica es farà en el termini de vint dies hàbils comptats a partir de l'endemà de la publicació d'aquesta ordre en el Boletín Oficial del Estado, i es dirigirà a la Secretaria d'Estat de Justícia. La no presentació d'aquesta dins del termini i en la forma escaient suposarà l'exclusió de l'aspirant.  
5.4. La presentació i el pagament de la corresponent taxa es faran per via electrònica, a través del Servei d'Inscripció en Processos - Proves Selectives del punt d'accés general, http://administración.gob.es/pag/ips, al qual es pot accedir directament o a través del portal web del Ministeri de Justícia, www.mjusticia.gob.es (Ciudadanos-Empleo público) d'acord amb les instruccions que s'indiquen.  
Les persones aspirants que estiguen exemptes del pagament de la taxa o tinguen dret a la reducció d'aquesta, hauran d'adjuntar en format electrònic la documentació acreditativa de la reducció o exempció.  
5.5. Taxa de drets d'examen. L'import de la taxa per drets d'examen serà:  
a) Per al cos de gestió processal i administrativa de 23,33 euros (11,67 euros en cas de dret a reducció del 50%).  
b) Per al cos de tramitació processal i administrativa de 15,57 euros (7,79 euros en el cas de dret a reducció del 50%).  
c) Per al cos d'auxili judicial d'11,66 euros (5,83 euros en el cas de dret a reducció del 50%).  
5.6. Exempció o reducció de taxes. Estaran exempts del pagament de taxes:  
a) Les persones amb un grau de discapacitat igual o superior al trenta-tres %, havent d'acompanyar a la sol·licitud certificat acreditatiu de tal condició.  
No caldrà presentar aquest certificat quan la condició de discapacitat haja sigut reconeguda en alguna de les comunitats autònomes que figuren en el punt d'accés general. En aquest cas, i sempre que la persona sol·licitant no s'hi opose, l'òrgan gestor podrà verificar aquesta condició mitjançant l'accés a la plataforma d'intermediació de dades de les administracions públiques oferit a través del servei inscripció en proves selectives.  
b) Les persones que figuren com a demandants d'ocupació durant el termini, almenys, d'un mes anterior a la data d'aquesta convocatòria. Són requisits per a obtindre l'exempció que, en el termini de què es tracte, no hagen rebutjat cap oferta d'ocupació adequada ni s'hagen negat a participar, excepte causa justificada, en accions de promoció, formació o reconversió professional i que, així mateix, no tinguen rendes superiors, en còmput mensual, al salari mínim interprofessional. La certificació relativa a la condició de demandant d'ocupació, amb els requisits assenyalats, s'ha de sol·licitar en l'oficina dels serveis públics d'ocupació. La justificació de rendes s'acreditarà mitjançant la declaració de l'IRPF de l'últim exercici.  
La condició de demandant d'ocupació i l'acreditació de les rendes podrà verificar-se, sempre que la persona sol·licitant no s'hi opose, per l'òrgan gestor mitjançant l'accés a la plataforma d'intermediació de dades de les administracions públiques oferit a través del servei d'inscripció en proves selectives.  
c) Les famílies nombroses, en els termes de l'article 12.1.c de la Llei 40/2003, de 18 de novembre, de protecció de la família nombrosa, tindran dret a una exempció del cent per cent de la taxa, els membres de famílies de la categoria especial, i a una reducció del cinquanta per cent els que foren de la categoria general. La condició de família nombrosa s'ha d'acreditar mitjançant el corresponent títol actualitzat.  
L'aportació del títol de família nombrosa no serà necessària quan el mateix haja sigut obtingut en alguna de les comunitats autònomes que figuren en el punt d'accés general. En aquest cas, sempre que la persona sol·licitant no s'hi opose, l'òrgan gestor podrà verificar aquesta condició mitjançant l'accés a la plataforma d'intermediació de dades de les administracions públiques.  
d) Les víctimes del terrorisme, entenent per tals les persones que hagen patit danys físics o psíquics a conseqüència de l'activitat terrorista i així ho acrediten mitjançant sentència judicial ferma o en virtut de resolució administrativa per la qual es reconega tal condició, el seu cònjuge o persona que haja conviscut amb anàloga relació d'afectivitat, el cònjuge del mort i els fills i filles dels ferits, ferides, morts o mortes, d'acord amb la disposició final cinquena de la Llei orgànica 9/2015, de 28 de juliol, que afija una nova lletra a l'apartat cinc de l'article 18 de la Llei 66/1997, de 30 de desembre.  
5.7. La falta de justificació de l'abonament dels drets d'examen o d'estar-ne exempt determinarà l'exclusió de la persona aspirant. En cap cas, la presentació i el pagament de la taxa dels drets d'examen suposarà la substitució del tràmit de presentació, dins del termini i en la forma escaient, de la sol·licitud.  
5.8. Les persones amb discapacitat (opten o no pel contingent de reserva) que sol·liciten adaptacions de temps i mitjans hauran d'aportar, juntament amb la instància, un dictamen tècnic facultatiu, emés per l'òrgan tècnic de valoració que va determinar el grau de discapacitat, en el qual conste expressament la procedència i el tipus d'adaptació en cadascun dels exercicis segons les seues circumstàncies personals i sempre que guarde relació directa amb la prova que es fa. El tribunal qualificador únic estudiarà la proposta de l'informe tècnic i decidirà sobre la concessió, segons els criteris establits en l'Ordre PRE/1822/2006, de 9 de juny. No es concedirà cap adaptació si no s'ha presentat el dictamen esmentat dins del termini i en la forma escaient especificant el tipus d'adaptació que es requereix.  
5.9. La sol·licitud s'omplirà d'acord amb les instruccions que figuren en aquesta i en l'annex VII d'aquesta convocatòria.  
5.10 Les dades personals recollides en la sol·licitud d'admissió seran tractades amb l'única finalitat de la gestió de les proves selectives i les comunicacions necessàries a l'efecte. El nom, cognoms i número del document d'identitat es publicarà en la forma que determina la disposició addicional setena de la Llei orgànica 3/2018, de 5 de desembre, de protecció de dades personals i garantia dels drets digitals.  
  
El Ministeri de Justícia prendrà mesures perquè aquesta informació no siga indexada pels cercadors d'internet. Les bases legals per al tractament d'aquestes dades són la Llei orgànica 6/1985, d'1 de juliol; les lleis 39/2015, d'1 d'octubre i 40/2015, d'1 d'octubre, i, supletòriament, el text refós de la Llei de l'Estatut Bàsic de l'Empleat Públic.  
  
La Direcció General per al Servei Públic de Justícia del Ministeri de Justícia és responsable del tractament d'aquestes dades. Els drets de protecció de dades de les persones sol·licitants es podran exercir dirigint-se al responsable del tractament per via electrònica, a través de la seu electrònica del Ministeri de Justícia o presencialment a través de la xarxa d'oficines d'assistència en matèria de registres.  
Les persones interessades poden exercir els seus drets també davant l'Agència Espanyola de Protecció de Dades www.aepd.es  
5.11 Admissió d'aspirants. Transcorregut el termini de presentació de sol·licituds, l'autoritat convocant dictarà resolució, en el termini màxim d'un mes, declarant aprovada la llista de persones admeses i excloses. En aquesta resolució, que haurà de publicar-se en el Boletín Oficial del Estado i en la pàgina web de l'organisme convocant, s'indicaran la pàgina web i els llocs en què es troben exposades al públic les llistes certificades completes de persones aspirants admeses i excloses, assenyalant un termini de deu dies hàbils per a esmenar, si és el cas, els defectes que hagueren motivat l'exclusió o omissió i assenyalant el lloc, la data i l'hora de començament de l'oposició.  
Les relacions de persones aspirants, tant admeses com excloses, s'ordenaran alfabèticament pel primer cognom, tenint en compte les regles ortogràfiques establides per la Real Academia Española.  
Finalitzat aquest termini, en el cas que s'hagueren produït modificacions, aquestes s'exposaran en els mateixos llocs que les relacions inicials.  
Sense perjudici que en finalitzar el procés selectiu es requerisca als que l'hagen superat l'acreditació documental del compliment dels requisits de participació, en qualsevol moment del procés selectiu l'òrgan convocant podrà requerir les persones aspirants perquè acrediten el compliment dels requisits exigits, i, en cas de no acreditar-los, acordar-ne l'exclusió.  
No serà procedent la devolució dels drets d'examen en els supòsits d'exclusió per causa imputable als aspirants, ni en cas d'inassistència a l'exercici.  
5.12 La informació sobre aquestes proves selectives es facilitarà en el Ministeri de Justícia, en els telèfons 475999350 i 358110790; la pàgina web del Ministeri de Justícia (www.mjusticia.gob.es); el punt d'accés general (www.administracion.gob.es); les gerències territorials del Ministeri de Justícia i els òrgans competents de les comunitats autònomes en què es convoquen places.  
  
6. Tribunals  
6.1. Els tribunals qualificadors únics, els tribunals delegats en les comunitats autònomes que convoquen places i constituïsquen tribunal seran nomenats per ordre ministerial. En la seua composició s'haurà d'atendre el criteri de paritat entre dones i homes.  
Per a la millor i més àgil gestió del procés selectiu, els tribunals titulars podran incorporar al personal funcionari designat del respectiu tribunal suplent en el nombre imparell que es determine, amb petició prèvia al Tribunal Qualificador Únic i autorització de l'òrgan convocant, mantenint criteris de paritat.  
6.2. En les seus d'examen on no radique el Tribunal Qualificador Únic o un tribunal delegat, l'òrgan competent del Ministeri de Justícia nomenarà persones funcionàries de l'Administració general de l'Estat, de l'Administració autonòmica (que han de prestar en ambdós casos servei en el Ministeri de Justícia o òrgan competent de la comunitat autònoma) o de l'Administració de justícia, per a col·laborar en el desenvolupament d'aquestes proves sota la direcció del Tribunal Qualificador Únic o del tribunal delegat, al qual representaran, amb les competències d'execució material i ordenació administrativa dels diferents exercicis que en cada prova selectiva se'ls atribuïsca.  
  
6.3. D'acord amb l'article 14 de la Constitució Espanyola, els tribunals vetlaran per l'estricte compliment del principi d'igualtat d'oportunitats entre els dos sexes.  
6.4. Els tribunals dels cossos de gestió i tramitació tindran la categoria segona i el d'auxili, de tercera, de les previstes en l'annex IV del Reial decret 462/2002, de 24 de maig, sobre indemnitzacions per raó del servei.  
6.5. En tot el que no estiga previst en aquesta convocatòria, el funcionament dels tribunals es regirà pel que preveu la Llei 40/2015, d'1 d'octubre.  
6.6. A efectes de comunicacions i altres incidències, la seu dels tribunals qualificadors únics serà: c/ San Bernardo, núm. 21, 28369 Madrid (telèfons: 652602243 i 397045367), i serà aplicable el que es disposa en la base 5.3 quant a la unitat de registre per a presentació de documentació.  
Els tribunals delegats tenen les seus següents:  
  
  
Comunitat autònoma Òrgan Telèfon  
Andalusia Conselleria de Justícia, Administració Local i Funció Pública - Secretaria General de Serveis Judicials Plaça de la Gavidia, 10  
41573 Sevilla   
www.juntadeandalucia.es/justicia/portal/adriano  
www.iaap.junta-andalucia.es/institutodeadministracionpublica 203 057077  
159 993542  
Catalunya Departament de Justícia.  
Subdirecció General de Recursos Humans i Econòmics C/ Foc, 57. 08921 Barcelona.  
http://justicia.gencat.cat/ca/serveis/treballar/oposicions/ 653054213  
339749706  
556294359  
Canàries C/ Agustín Millares Carló, núm. 18, Edif. Serveis Múltiples II, Planta 3a - 35076 Las Palmas de Gran Canaria   
http://www.gobiernodecanarias.org/justicia 992390909  
Galícia Dirección Xeral de Xustiza c/ Madrid, 2-4, 2a planta - 15592 Santiago de Compostel·la   
www.xunta.gal 066 763 652  
Madrid Direcció General de Recursos Humans i Relacions amb l'Administració de Justícia  
C/ General Perón, 38 € 28497 Madrid   
www.comunidad.madrid/servicios/justicia/procesos-selectivos 714435872  
Comunitat Valenciana Direcció General de Modernització i Relacions amb l'Administració de Justícia.  
Ciutat Administrativa 9 d'octubre - Torre 4, 2a planta  
C/ de la Democràcia, 77  
46566 València  
www.gov.gva.es/va/home 60 8336803  
80 9603705  
País Basc Direcció de l'Administració de justícia  
C/ Donostia-Sant Sebastià, núm. 1  
01414 Vitoria-Gasteiz  
www.justizia.net 954405972  
328863910  
  
  
\* \* \* \* \* \* \*   
D'acord amb les comunitats autònomes afectades, no es constitueix tribunal delegat a Aragó, Astúries, Cantàbria, Navarra i La Rioja. Les seues funcions les assumeix directament el tribunal qualificador únic de cada cos, sense perjudici de la constitució d'unitats col·laboradores en aquells territoris i de mantindre les seus d'examen que s'indiquen en l'annex VII d'aquesta convocatòria en aquestes comunitats.  
  
No obstant això, si el millor desenvolupament del procés selectiu ho demandara, podran constituir-se nous tribunals en altres àmbits, la qual cosa es publicarà en la preceptiva ordre ministerial.  
6.7. La Secretaria d'Estat de Justícia podrà procedir a la revisió de les resolucions del Tribunal Qualificador Únic i, si és procedent, dels tribunals delegats, segons el que preveu la Llei 39/2015, d'1 d'octubre, del procediment administratiu comú de les administracions públiques.  
  
  
7. Desenvolupament del procés selectiu  
7.1. Duració del procés selectiu. El primer exercici es farà dins dels quatre mesos següents a la publicació de la convocatòria en el Boletín Oficial del Estado.  
La fase única d'oposició tindrà una duració màxima de tres mesos des de la realització de l'exercici, llevat que hi concórrega causa objectiva que ho justifique, apreciada per la Secretaria d'Estat de Justícia, sentit el Tribunal Qualificador Únic.  
7.2. Fase única d'oposició. Els exercicis de l'oposició es detallen en els annexos III.a per al cos de gestió processal i administrativa, IV.a per al cos de tramitació processal i administrativa i V.a per al cos d'auxili judicial, i tindran lloc, per a cadascun dels cossos, el mateix dia i a la mateixa hora en totes les seus d'examen, i es faran dins dels quaranta-cinc dies següents a la publicació de la resolució per la qual s'eleva a definitiva la relació de persones admeses i excloses, publicant-se en el Boletín Oficial del Estado la data, l'hora i els llocs de la celebració.  
  
Finalitzats cadascun dels exercicis de l'oposició, el Tribunal Qualificador Únic farà públiques en la pàgina web del Ministeri de Justícia (www.mjusticia.gob.es) i pàgines web de les comunitats autònomes les relacions d'opositors i opositores de cada àmbit territorial que hagen aconseguit el mínim establit que s'haja considerat per a superar-los, amb indicació de la puntuació obtinguda. Les persones aspirants que no es troben incloses en les respectives relacions tindran la consideració de no aptes, i quedaran eliminades del procés selectiu.  
  
No obstant això, el Tribunal Qualificador Únic també publicarà separadament les llistes anonimitzades de les persones aspirants considerades «no aptes», amb la seua qualificació corresponent.  
7.3. Embaràs de risc i part, malaltia greu i hospitalització. Si no es poguera completar el procés selectiu a causa d'embaràs de risc, part, malaltia greu, hospitalització o qualsevol altra circumstància de caràcter excepcional, degudament acreditats, haurà de comunicar-ho al Tribunal amb suficient antelació, i en tot cas amb anterioritat a la realització de l'exercici, de manera que siguen valorats pel Tribunal Qualificador Únic i la persona aspirant puga ser convocada amb posterioritat, a través de la pàgina web.  
La situació de la persona aspirant quedarà condicionada a la finalització d'aquesta causa i a la superació de les fases que hagueren quedat ajornades, no podent demorar-se aquestes de manera que es menyscabe el dret de la resta dels aspirants a una resolució del procés en temps raonables. En tot cas, la realització de les mateixes tindrà lloc abans de la publicació de la llista d'aspirants que hagen superat el procés selectiu, fent-se un sol exercici comú per a totes aquestes situacions.  
  
7.4. L'aprovació de la totalitat dels exercicis de l'oposició no implicarà per si sola la superació del procés selectiu, que estarà determinada pel nombre de places convocades en cada àmbit territorial.  
  
7.5. Valoració del coneixement de les llengües oficials pròpies de les comunitats autònomes i del dret civil basc. Si així ho hagueren sol·licitat en la seua instància, les persones aspirants compreses en la relació de persones aprovades que hi concórreguen per un àmbit territorial amb llengua autonòmica i dret foral propis seran emplaçades per a la realització de l'exercici de caràcter optatiu, no eliminatori, que n'acredite el coneixement.  
Paral·lelament, el tribunal delegat corresponent procedirà a la valoració de la documentació acreditativa del coneixement de les llengües oficials pròpies de les comunitats autònomes i del Dret Civil Basc que hagueren aportat les persones interessades.  
La puntuació obtinguda, tant de l'examen com de la documentació acreditativa, s'ajustarà al barem contingut en els annexos III. b per a gestió processal i administrativa, IV.b per a tramitació processal i administrativa i V. b per a auxili judicial, i només farà efecte per a l'adjudicació de destinacions en la comunitat autònoma corresponent.  
Les persones aspirants podran optar per fer la prova, per documentar el coneixement de la llengua oficial o per acollir-se als dos sistemes. En aquest últim cas, la puntuació atorgada serà la més alta que corresponga en cada cas, sense que puga ser acumulativa.  
7.6. En el cas que alguna de les persones aspirants amb discapacitat que s'haja presentat per aquest contingent de reserva superara els exercicis corresponents, però no obtinguera plaça, i la seua puntuació final fora superior a l'obtinguda pels aspirants del sistema general, se la inclourà pel seu ordre de puntuació en aquest.  
7.7. Finalitzat el procés selectiu, el Tribunal elevarà al Ministeri de Justícia una proposta amb la relació de persones que superen el procés selectiu, en cada àmbit territorial, el nombre de les quals no podrà excedir el de places convocades, que es publicarà en el Boletín Oficial del Estado i en els diaris oficials de les comunitats autònomes on es convoquen places, amb indicació del número d'ordre, cognoms i nom, DNI, puntuació obtinguda en cadascuna de les fases en el procés selectiu i la puntuació total.  
Pel que fa a les persones aspirants que no es troben incloses en aquesta relació, s'entendrà que no han superat el procés selectiu i no podràn ser nomenades personal funcionari de carrera en aquest procés.  
No obstant això, si en algun dels àmbits territorials no s'hagueren cobert totes les places oferides, el Ministeri de Justícia, coordinadament amb el Tribunal Qualificador Únic, procedirà a oferir aquestes places vacants, per aquest o aquests concrets àmbits, a aspirants d'altres àmbits que, no havent superat el procés selectiu, però sí els exercicis de l'oposició, tinguen la major puntuació. Així, s'ordenaran aquestes persones aspirants de major a menor puntuació procedint a oferir-los les places vacants, podent optar aquestes persones per les d'un o altre àmbit territorial, si és que hi ha vacants en més d'un territori, encara que haurà d'exercitar-se aquesta opció dins del mateix torn ?general o persones amb discapacitat- pel qual s'hagen presentat, sense perjudici del dret reconegut a les persones amb discapacitat en la base 7.6.  
  
En aquests casos, la persona aspirant que supere el procés selectiu per aquesta via ocuparà el lloc immediatament posterior a l'última de les persones aprovades per l'àmbit al qual s'ha incorporat, procedent des d'aquell altre en el qual no havia superat el procés atesa la limitació de les places.  
Les persones opositores afectades que canvien a algun dels àmbits territorials que tinguen establida la valoració de llengua oficial pròpia o Dret Civil Basc seran convocades, si és el cas, si així ho sol·liciten, a la realització de la corresponent prova optativa o els serà incorporada la puntuació que corresponga a l'acreditació documental que hagueren aportat, amb requeriment previ a aquest efecte en el termini de cinc dies hàbils.  
7.8. Efectuades, si és el cas, aquestes cobertures de places vacants en algun àmbit territorial amb aspirants d'altres àmbits, es procedirà, ja seguint el que s'ha indicat abans, a la publicació en els diaris oficials amb indicació del número d'ordre, cognom i nom, DNI, puntuació obtinguda en cadascun dels exercicis i total de tots els exercicis obligatoris i, si és el cas, esment que, malgrat la nota, s'ocupa l'últim o últims llocs conseqüència d'aquesta base.  
Pel que fa a les persones aspirants que no es troben incloses en aquesta relació, s'entendrà que no han superat el procés selectiu i no podran ser nomenades personal funcionari de carrera en aquest procés.  
7.9. Com a mesura d'agilitació dels processos selectius, es duran a terme de manera simultània la realització de les proves o baremació del coneixement de les llengües oficials pròpies i del Dret Civil Basc i l'oferta de destinacions disponibles pel Ministeri de Justícia i les comunitats autònomes amb competències en la matèria.  
D'aquesta manera, una vegada finalitzades aquestes proves, es procedirà a nova publicació en els respectius àmbits territorials de la nota total que s'havia obtingut en el procés selectiu i junt amb aquesta, però separada, la puntuació obtinguda en la llengua oficial pròpia i en el dret foral de l'àmbit territorial pel qual concorrien les persones aspirants i la suma final d'ambdues que serà la que determine l'ordre obtingut en el procés selectiu, en aquest àmbit territorial.  
  
8. Presentació de documents  
8.1. Els que figuren en la relació definitiva de persones aprovades, en el termini de deu dies hàbils comptats a partir de la publicació d'aquesta en el Boletín Oficial del Estado i diaris oficials de les comunitats autònomes en què es convoquen places, hauran de presentar en el Registre general del Ministeri de Justícia (C/ Bolsa, núm. 8, 28520 Madrid) pels mitjans previstos en l'article 16 de la Llei 39/2015, d'1 d'octubre, del procediment administratiu comú de les administracions públiques, dirigida a la Unitat EA0041037-Oficina K23959939-Mitjans Personals. Processos Selectius la documentació següent:  
a) Sol·licitud de destinació, ajustada als requeriments que, si és el cas, s'establisquen en l'oferta publicada pel Ministeri de Justícia i les comunitats autònomes competents.  
b) Les persones aspirants que tinguen la condició legal de persona amb discapacitat, amb grau igual o superior al 33%, hauran de presentar certificació dels òrgans competents que acredite aquesta condició (en cas que aquesta no s'haja acreditat amb anterioritat) i la seua capacitat funcional per a exercir les tasques i funcions pròpies del cos pel qual es presentaven.  
c) Les persones aspirants que, en la seua sol·licitud de participació inicial, s'hagen oposat al fet que les seues dades d'identitat personal i les referides a les seues titulacions o certificacions acadèmiques puguen ser consultades i verificades d'ofici per l'òrgan instructor d'aquest procés selectiu hauran d'aportar també:  
Còpia autèntica del document nacional d'identitat, o equivalent.  
Còpia autèntica del títol exigit en la convocatòria o certificació acadèmica acreditativa de tindre aprovades totes les assignatures que el capaciten per a l'obtenció d'aquest, per a la qual cosa han de presentar el resguard justificatiu d'haver abonat els drets per a l'expedició.  
d) En el cas de titulacions obtingudes a l'estranger, haurà de presentar-se còpia autèntica de la documentació que n'acredite l'homologació, o, si és el cas, del corresponent certificat d'equivalència.  
8.2. Davant la impossibilitat, degudament justificada, de presentar els documents expressats en l'apartat anterior, podrà acreditar-se que es posseeixen les condicions exigides en la convocatòria mitjançant qualsevol mitjà de prova admissible en dret.  
8.3. Els que, dins del termini fixat, i excepte causa de força major, no presentaren la documentació, o quan aquesta s'examinara es descobrira que manquen d'algun dels requisits establits, no podran ser nomenats o nomenades personal funcionari i quedaran anul·lades les seues actuacions, sense perjudici de la responsabilitat en què hagueren pogut incórrer per falsedat en la sol·licitud inicial.  
En aquest últim cas, o en el supòsit de renúncia d'algun dels aspirants abans del seu nomenament com a personal funcionari de carrera, el Ministeri de Justícia requerirà el Tribunal Qualificador Únic una relació complementària de persones aspirants que, havent aprovat tots els exercicis o, si escau, la prova selectiva addicional, seguisquen els proposats fins a completar el total de places convocades.  
En aquest supòsit, les persones aspirants incloses en aquesta relació complementària hauran de presentar la documentació acreditativa, que es detalla en aquesta mateixa base, en un termini no superior a cinc dies hàbils, des de la seua publicació en la pàgina web del Ministeri de Justícia.  
Les persones opositores afectades que hi concórreguen per alguns dels àmbits territorials que tinguen establida la valoració de llengua oficial pròpia o Dret Civil Basc seran convocades, si és el cas, a la realització de la corresponent prova optativa o els serà incorporada la puntuació que corresponga a l'acreditació documental que hagueren aportat.  
  
9. Nomenament  
Comprovat que les persones aspirants, el nombre de les quals no podrà superar el de places convocades en cada àmbit territorial, reuneixen els requisits de la base quarta d'aquesta convocatòria, seran nomenades personal funcionari de carrera, mitjançant ordre del Ministeri de Justícia, que serà publicada en el Boletín Oficial del Estado i en els diaris oficials de les comunitats autònomes competents.  
Atés el caràcter nacional dels cossos de gestió processal i administrativa, tramitació processal i administrativa i auxili judicial per al nomenament com a personal funcionari de carrera, es confeccionaran, per a cada cos, dues llistes en cada àmbit territorial, una en la qual es consignaran les puntuacions obtingudes en les fases comunes i obligatòries del procés selectiu, i una altra amb especificació de la puntuació obtinguda en valoració del coneixement de la llengua oficial pròpia de les comunitats autònomes, i, si és el cas, la corresponent al Dret Civil Basc.  
  
10. Norma final  
Contra aquesta convocatòria podrà interposar-se recurs potestatiu de reposició davant el ministre de Justícia en el termini d'un mes des de la seua publicació o bé recurs contenciós administratiu en el termini de dos mesos des de la seua publicació davant el Jutjat Central Contenciós Administratiu, de conformitat amb el que disposa la Llei 39/2015, d'1 d'octubre, del procediment administratiu comú de les administracions públiques, i la Llei 29/1998, de 13 de juliol, reguladora de la jurisdicció contenciosa administrativa. En cas d'interposar recurs potestatiu de reposició, no es podrà interposar recurs contenciós administratiu fins que aquest siga resolt expressament o s'haja produït la desestimació presumpta d'aquest.  
  
Madrid, 7 de desembre de 2022.- La ministra de Justícia, P.D. (Ordre JUS/987/2020, de 20 d'octubre), el secretari general per a la Innovació i la Qualitat del Servei Públic de Justícia: Manuel Olmedo Palacios.  
  
  
ÍNDEX D'ANNEXOS  
  
Annex I Places objecte de convocatòria  
Annex II Distribució territorial de les places  
Annex III Descripció del procés selectiu. Cos de gestió processal i administrativa.  
IIIa) Fase d'oposició  
Annex IV Descripció del procés selectiu. Cos de tramitació processal i administrativa  
IVa) Fase d'oposició.  
Annex V Descripció del procés selectiu. Cos d'auxili judicial  
V. a) Fase d'oposició.  
Annexos III. b, IV. b i V. b. Avaluació del coneixement de llengües oficials pròpies de les comunitats autònomes i del Dret Civil Basc  
  
Annex VI Programes  
VI. a) Cos de gestió processal i administrativa  
VI. b) Cos de tramitació processal i administrativa  
VI. c) Cos d'auxili judicial  
Annex VII Instruccions per a l'ompliment de la instància  
  
  
ANNEX I  
Places objecte de convocatòria  
  
I. a) Gestió processal i administrativa  
  
 Sistema general Contingent de reserva persones amb discapacitat Total  
Reial decret 936/2020, de 27 d'octubre, pel qual s'aprova l'oferta d'ocupació pública per a l'any 1678 205 27 382  
Reial decret 636/2021, de 27 de juliol, pel qual s'aprova l'oferta d'ocupació pública per a l'any 2547 382 30 425  
Reial decret 407/2022, de 24 de maig, pel qual s'aprova l'oferta d'ocupació pública per a l'any 3972 504 20 284  
Total 1014 77 1091  
  
  
I. b) Tramitació processal i administrativa  
  
 Sistema general Contingent de reserva persones amb discapacitat Total  
Reial decret 936/2020, de 27 d'octubre, pel qual s'aprova l'oferta d'ocupació pública per a l'any 2395 405 29 421  
Reial decret 636/2021, de 27 de juliol, pel qual s'aprova l'oferta d'ocupació pública per a l'any 2079 020 30 425  
Reial decret 407/2022, de 24 de maig, pel qual s'aprova l'oferta d'ocupació pública per a l'any 0685 979 25 345  
Total 1108 83 1191  
  
  
  
I. c) Auxili judicial  
  
 Sistema general Contingent de reserva persones amb discapacitat Total  
Reial decret 936/2020, de 27 d'octubre, pel qual s'aprova l'oferta d'ocupació pública per a l'any 3024 272 15 214  
Reial decret 636/2021, de 27 de juliol, pel qual s'aprova l'oferta d'ocupació pública per a l'any 1490 322 12 208  
Reial decret 407/2022, de 24 de maig, pel qual s'aprova l'oferta d'ocupació pública per a l'any 4393 332 12 170  
Total 551 41 592  
  
  
  
  
ANNEX II  
Distribució territorial de les places  
  
II.a) Gestió processal i administrativa  
  
Àmbit territorial Sistema general Contingent de reserva persones amb discapacitat Total  
Andalusia 178 13 191  
Aragó 21 2 23  
Astúries 7 1 8  
Canàries 45 3 48  
Cantàbria 3 0 3  
Catalunya 135 10 145  
Comunitat Valenciana 101 8 109  
Galícia 90 7 97  
La Rioja 6 0 6  
Madrid 159 13 172  
Navarra 17 1 18  
País Basc 55 4 59  
Total CA 817 62 879  
Ministeri de Justícia 197 15 212  
Total 1014 77 1091  
  
  
  
II. b) Tramitació processal i administrativa  
  
Àmbit territorial Sistema general Contingent de reserva persones amb discapacitat Total  
Andalusia 202 15 217  
Aragó 31 2 33  
Astúries 23 2 25  
Canàries 29 2 31  
Cantàbria 5 0 5  
Catalunya 103 8 111  
Comunitat Valenciana 125 9 134  
Galícia 96 7 103  
La Rioja 7 1 8  
Madrid 124 10 134  
Navarra 23 2 25  
País Basc 86 6 92  
Total CA 854 64 918  
Ministeri de Justícia 254 19 273  
Total 1108 83 1191  
  
  
  
II. c) Auxili judicial  
  
Àmbit territorial Sistema general Contingent de reserva persones amb discapacitat Total  
Andalusia 99 7 106  
Aragó 29 2 31  
Astúries 16 1 17  
Canàries 12 1 13  
Cantàbria 3 0 3  
Catalunya 51 4 55  
Comunitat Valenciana 65 5 70  
Galícia 59 6 65  
La Rioja 7 0 7  
Madrid 50 4 54  
Navarra 23 2 25  
País Basc 32 2 34  
Total CA 446 34 480  
Ministeri de Justícia 105 7 112  
Total 551 41 592  
  
  
  
  
ANNEX III  
Descripció del procés selectiu: cos de gestió processal i administrativa  
  
III a). Fase d'oposició  
1. Constarà de tres exercicis obligatoris i eliminatoris. Tots els exercicis tindran lloc el mateix dia i hora en totes les seus d'examen, en un únic acte d'examen, un a continuació de l'altre.  
1.1. Primer exercici.   
De caràcter teòric, escrit i eliminatori. Consistirà a contestar un qüestionari-test sobre les matèries del programa detallat en l'annex II. Constarà de 100 preguntes amb quatre respostes alternatives de les quals només una és la correcta.  
La duració de l'exercici serà de 90 minuts.  
Es qualificarà de 0 a 60 punts. La nota mínima per a superar aquest exercici serà de 30 punts (l'equivalent al 50% de la nota màxima possible, amb independència del territori, del nombre d'instàncies presentades en aquest i del sistema general o de persones amb discapacitat). Les persones aspirants que no superen aquesta nota mínima tindran la consideració de no aptes i quedaran ja excloses del procés selectiu.  
  
Les preguntes encertades es valoraran amb 0,60 punts; les preguntes no encertades i les que continguen respostes múltiples descomptaran 0,15 punts; les preguntes no contestades no seran puntuades.  
La puntuació obtinguda per cada aspirant es correspondrà amb el nombre de respostes encertades, feta la deducció de les no encertades.  
El qüestionari proposat pel tribunal contindrà 104 preguntes, les 100 primeres ordinàries i avaluables i les 4 últimes de reserva. Si una vegada celebrat l'examen el tribunal haguera d'anul·lar una o més preguntes ordinàries, establirà en el mateix acord la substitució, a l'efecte de la seua avaluació, de les anul·lades per altres tantes de reserva, per la seua ordre.  
1.2. Segon exercici.   
De caràcter pràctic, escrit i eliminatori. Consistirà a contestar 10 preguntes tipus test, referides a un cas pràctic que plantejarà el tribunal.  
  
La duració de la prova serà de 30 minuts i es qualificarà de 0 a 15 punts, a raó d'1,5 punts per pregunta encertada. Les preguntes no encertades i aquelles que continguen respostes múltiples descomptaran 0,30 punts; les preguntes no contestades no seran puntuades. Per a superar la prova es precisarà un mínim de 7,5 punts (l'equivalent al 50% de la nota màxima possible, amb independència del territori, del nombre d'instàncies presentades en aquest i del sistema general o de persones amb discapacitat). Les persones que no superen aquesta nota no seran convocades al tercer exercici.  
El tribunal proposarà un qüestionari de 12 preguntes, 10 ordinàries i 2 de reserva. En cas d'anul·lació d'una de les ordinàries, el tribunal en l'acord d'anul·lació establirà que puntuen, pel seu ordre, les preguntes de reserva en lloc de les anul·lades.  
1.3. Tercer exercici.   
De caràcter teòric, escrit i eliminatori. Consistirà a contestar sense l'ajuda de cap text i amb lletra llegible a 5 preguntes de contingut processal referides a diferents temes del programa.  
La duració de la prova serà de 45 minuts, sense limitació de paper.  
  
El tribunal de l'àmbit corresponent procedirà a la lectura de l'exercici i el puntuarà, amb els criteris fixats pel Tribunal Qualificador Únic, que es faran públics abans de l'inici de les correccions. La nota de l'exercici serà de 0 a 25 punts, a raó d'un màxim de 5 punts per pregunta, atés el nivell de coneixements dels aspirants, la claredat i l'ordre d'idees i la qualitat d'expressió escrita i la seua forma de presentació. Per a superar la prova es precisarà un mínim de 12,5 punts (equivalents al 50% de la puntuació màxima possible). Els que no obtinguen aquesta nota mínima quedaran exclosos del procés selectiu.  
  
Les puntuacions seran sumades, sense incloure ni la més alta ni la més baixa, dividint-se el total que resulte, feta aquesta deducció, entre el nombre de membres assistents la qualificació dels quals s'haguera computat. La xifra del quocient constituirà la qualificació. De tot això, així com d'una succinta motivació global del tribunal, haurà de deixar-se constància en acta.  
1.4. La superació dels tres exercicis no suposa la del procés selectiu per vindre limitada, en cada àmbit territorial, pel nombre de places oferides.  
1.5. La puntuació final de les persones aprovades en l'oposició estarà composta per la suma de les puntuacions dels tres exercicis.  
Finalitzats els tres exercicis de l'oposició, el tribunal farà pública la llista de persones aprovades, que inclourà, ordenada de major a menor, la puntuació total acumulada dels tres exercicis, limitada al nombre de places oferides.  
  
  
ANNEX IV  
Descripció del procés selectiu: Cos de tramitació processal i administrativa  
  
IV.a) Fase d'oposició  
1. Constarà de tres exercicis obligatoris i eliminatoris. Tots els exercicis tindran lloc el mateix dia i hora en totes les seus d'examen, en un únic acte d'examen, un a continuació de l'altre.  
1.1. Primer exercici. De caràcter teòric, escrit i eliminatori. Consistirà a contestar un qüestionari-test sobre les matèries del programa detallat en l'annex II. Constarà de 100 preguntes vàlides amb quatre respostes alternatives de les quals només una és la correcta.  
  
La duració de la prova serà de 90 minuts.  
Es qualificarà de 0 a 60 punts. La nota mínima per a superar aquest exercici serà de 30 punts (l'equivalent al 50% de la nota màxima possible, amb independència del territori, del nombre d'instàncies presentades en aquest i del sistema general o del contingent de reserva de persones amb discapacitat). Les persones aspirants que no superen aquesta nota mínima tindran la consideració de no aptes i quedaran ja excloses del procés selectiu.  
Les preguntes encertades es valoraran amb 0,60 punts; les preguntes no encertades i les que continguen respostes múltiples descomptaran 0,15 punts; les preguntes no contestades no seran puntuades.  
El qüestionari proposat pel tribunal constarà de 104 preguntes, sent les 100 primeres ordinàries i avaluables i les quatre últimes de reserva. En el cas que, una vegada fet l'examen, el tribunal haja d'anul·lar una o diverses preguntes ordinàries, establirà en el mateix acord la substitució, a l'efecte de la seua avaluació, de les anul·lades per unes altres de reserva, pel seu ordre.  
1.2. Segon exercici.  
De caràcter pràctic, escrit i eliminatori. Consistirà a contestar 10 preguntes tipus test, referides a un cas pràctic que plantejarà el tribunal.  
  
La duració de la prova serà de 30 minuts i es qualificarà de 0 a 20 punts, a raó de 2 punts per pregunta encertada. Les preguntes no encertades i aquelles que continguen respostes múltiples descomptaran 0,50 punts, i les no contestades no seran puntuades. Per a superar la prova es precisarà un mínim de 10 punts (equivalents al 50% de la nota màxima possible), les persones opositores que no aconseguisquen aquesta puntuació mínima tindran la consideració de no aptes i quedaran excloses del procés selectiu.  
El tribunal proposarà un qüestionari de 12 preguntes, 10 ordinàries i 2 de reserva i, en cas d'anul·lació d'una de les ordinàries, el tribunal, en l'acord d'anul·lació, establirà que puntue la pregunta de reserva en lloc de l'anul·lada.  
1.3. Tercer exercici.  
Consistirà a contestar a preguntes pràctiques i aplicades a la utilització d'un processador de textos Microsoft Word (versió 2010) amb els requeriments de presentació que el tribunal determine.   
La duració màxima d'aquest exercici serà de 40 minuts sobre un qüestionari de 20 preguntes tipus test, i es qualificarà de 0 a 20 punts. Les preguntes encertades es valoraran amb 1 punt; les preguntes no encertades i les que continguen respostes múltiples descomptaran 0,25 punts; les preguntes no contestades no seran puntuades. La nota mínima per a superar aquest exercici serà de 10 punts (equivalents al 50% de la nota màxima possible). Les persones opositores que no arriben a aquesta puntuació mínima tindran la consideració de no aptes i quedaran excloses del procés selectiu.  
El tribunal proposarà un qüestionari de 24 preguntes, 20 ordinàries i 4 de reserva i, en cas d'anul·lació d'una de les ordinàries, el tribunal en l'acord d'anul·lació establirà que puntue la pregunta de reserva en lloc de l'anul·lada.  
1.4. La superació dels tres exercicis no suposa la del procés selectiu per vindre limitada, en cada àmbit territorial, pel nombre de places oferides.  
1.5. La puntuació final de les persones aprovades en l'oposició estarà composta per la suma de les puntuacions dels tres exercicis.  
Finalitzats els tres exercicis de l'oposició, el tribunal farà pública la llista de persones aprovades, que inclourà, ordenada de major a menor, la puntuació total acumulada dels tres exercicis, limitada al nombre de places oferides.  
ANNEX V  
Descripció del procés selectiu: Auxili judicial  
  
V. a) Fase d'oposició  
1. Constarà de dos exercicis obligatoris i eliminatoris que tindran lloc en el mateix dia i hora en totes les seus d'examen, en un únic acte d'examen, un a continuació de l'altre.  
1.1. Primer exercici.  
De caràcter teòric, escrit, obligatori i eliminatori. Consistirà a contestar un qüestionari-test sobre les matèries del programa detallat en l'annex II. Constarà de 100 preguntes amb quatre respostes alternatives de les quals només una és la correcta.  
La duració de l'exercici serà de 90 minuts.  
Es qualificarà de 0 a 60 punts. La nota mínima per a superar aquest exercici serà de 30 punts (l'equivalent al 50% de la nota màxima possible, amb independència del territori, del nombre d'instàncies presentades en aquest i del sistema general o de persones amb discapacitat). Les persones aspirants que no superen aquesta nota mínima tindran la consideració de no aptes i quedaran ja excloses del procés selectiu.  
  
Les preguntes encertades es valoraran amb 0,60 punts; les preguntes no encertades i aquelles que continguen respostes múltiples descomptaran 0,15 punts; les preguntes no contestades no seran puntuades.  
La puntuació obtinguda per cada aspirant es correspondrà amb el nombre de respostes encertades, feta la deducció de les no encertades.  
El qüestionari proposat pel tribunal constarà de 104 preguntes, sent les 100 primeres ordinàries i avaluables i les quatre últimes de reserva. En el cas que, una vegada fet l'examen, el tribunal haja d'anul·lar una o diverses preguntes ordinàries, establirà en el mateix acord la substitució, a l'efecte de la seua avaluació, de les anul·lades per unes altres de reserva, pel seu ordre.  
1.2. Segon exercici.  
De caràcter pràctic, escrit, obligatori i eliminatori. Consistirà a contestar a un qüestionari-test de 40 preguntes, amb 4 respostes alternatives de les quals només una és la correcta i referides a 2 casos pràctics de diligència judicial que seran proposats pel tribunal.  
La duració de l'exercici serà de 60 minuts i es qualificarà de 0 a 40 punts, a raó d'1 punt per pregunta encertada. Les preguntes no encertades i aquelles que continguen respostes múltiples descomptaran 0,25 punts i les no contestades no seran puntuades.  
El qüestionari proposat pel tribunal constarà de 40 preguntes i 2 de reserva i, en cas d'anul·lació d'una de les ordinàries, el tribunal en l'acord d'anul·lació establirà que puntue la pregunta de reserva en lloc de l'anul·lada. La nota mínima per a superar aquest exercici serà de 20 punts (equivalents al 50% de la nota màxima possible).  
1.3. La superació dels tres exercicis no suposa la del procés selectiu per vindre limitada, en cada àmbit territorial, pel nombre de places oferides.  
1.4. La puntuació final dels aprovats en l'oposició estarà composta per la suma de les puntuacions dels dos exercicis. Finalitzats els dos exercicis de l'oposició, el tribunal farà públiques les llistes, que inclouran els aprovats ordenats de major a menor puntuació total acumulada dels dos exercicis, limitades al nombre de places oferides.  
  
  
  
ANNEXOS III. b), IV. b) i V. b)  
Avaluació del coneixement de les llengües oficials pròpies de les comunitats autònomes i del Dret Civil Basc  
  
1. Coneixement de les llengües oficials pròpies de les comunitats autònomes.  
Per a les persones opositores que hi concórreguen per algun dels àmbits territorials corresponents a comunitats autònomes amb llengua oficial i dret foral propis i que així ho hagueren fet constar en la seua sol·licitud de participació, finalitzada la fase d'oposició, es procedirà a l'avaluació del coneixement de les llengües oficials pròpies de les comunitats autònomes. L'avaluació consistirà en l'acreditació del coneixement de la llengua oficial d'aquesta comunitat, mitjançant les certificacions que hagen presentat oportunament o mitjançant la realització d'una prova de nivell de coneixements.  
La puntuació de la valoració del coneixement de la llengua oficial de la comunitat autònoma només serà aplicable en l'àmbit de la comunitat autònoma respectiva únicament a l'efecte d'establir el número d'ordre en la relació de persones aprovades dins de l'àmbit territorial pel qual concorre l'aspirant, per la qual cosa haurà de reflectir-se separada de l'obtinguda en l'exercici obligatori i en la fase de concurs.  
Es qualificarà amb un màxim de 18 punts segons el nivell de coneixements demostrats per l'aspirant i els criteris de valoració establits a continuació:  
  
En l'àmbit de la Comunitat Foral de Navarra. En les zones bascòfona i mixta que determina l'article 5 de la Llei foral 18/1986, de 15 de desembre, del basc, de conformitat amb el que estableix el Decret foral 103/2017, de 15 de novembre (Boletín Oficial de Navarra, de 30.11.2017), el coneixement oral i escrit del basc degudament acreditat per mitjà de certificació de superació de cadascun dels nivells expedida per l'òrgan competent en la matèria suposa el reconeixement a aquests efectes de fins a 18 punts, segons el nivell de coneixements acreditat en els termes següents:  
- Certificat de nivell B1 o títols equivalents: 6 punts.  
- Certificat de nivell B2 o títols equivalents: 12 punts.  
- Certificat de nivell C1 o títols equivalents: 18 punts.  
  
En l'àmbit del País Basc. D'acord amb el que estableix el Decret 86/1997, de 15 d'abril, pel qual es regula el procés de normalització de l'ús del basc en les administracions públiques de la comunitat autònoma d'Euskadi i el Decret 174/2010, de 29 de juny, de normalització lingüística de l'Administració de justícia de la comunitat autònoma d'Euskadi.  
  
- Certificat de nivell B2 o perfil lingüístic 2 o títols equivalents: 6 punts.  
- Certificat de nivell C1 o perfil lingüístic 3 o títols equivalents: 12 punts.  
- Certificat de nivell C2 o perfil lingüístic 4 o títols equivalents: 18 punts.  
  
En l'àmbit de la Comunitat Valenciana:  
Certificat de grau elemental o de nivell B1: 6 punts.  
Certificat de grau mitjà o de nivell C1: 12 punts.  
Certificat de grau superior o de nivell C2: 18 punts.  
L'acreditació documental del coneixement del valencià s'efectuarà mitjançant l'aportació del certificat corresponent expedit o homologat per la Junta Qualificadora de Coneixements del Valencià.  
  
  
En l'àmbit de Catalunya, de conformitat amb el Decret 3/2014, de 7 de gener, pel qual es modifica el Decret 152/2001, de 29 de maig, sobre avaluació i certificació de coneixements de català (DOGC núm.6536, de 09.01.2014), i el Decret 180/2014, de 30 de desembre, sobre el certificat de coneixements de llenguatge jurídic (nivell J) (DOGC núm. 6780, de 31.12.2014), el coneixement oral i escrit del català i el coneixement del llenguatge jurídic (nivell J) degudament acreditats per mitjà de certificació de la Direcció General de Política Lingüística, i pel Centre d'Estudis Jurídics i Formació Especialitzada o equivalent, suposa el reconeixement només a aquest efecte de fins a 12 punts segons el nivell de coneixements acreditats en els termes següents:  
  
- Certificat de nivell B2 (fins a gener de 2014, nivell B) o títols homologats: 6 punts.  
- Certificat de nivell C1 (fins a gener de 2014, nivell C) o títols homologats: 12 punts.  
- Certificat de nivell C2 (fins a gener de 2014, nivell D) o títols homologats: 18 punts.  
- Certificat de coneixement de llenguatge jurídic nivell J: 18 punts.  
  
  
En l'àmbit de la comunitat autònoma de Galícia:  
- Certificat Celga 4 o similar: 6 punts.  
- Curs de Llenguatge Jurídic Mitjà: 12 punts.  
- Curs de Llenguatge Jurídic Superior: 18 punts.  
L'acreditació del coneixement d'idioma s'efectuarà mitjançant l'aportació dels certificats de la Secretaria General de Política Lingüística o els equivalents segons: Ordre, de 16 de juliol de 2007, de la Consellería de Presidencia, Administraciones Públicas y Xustiza, (DOG de 30.07.2007) modificada per l'Ordre, de 10 de febrer de 2014, per la qual es modifica l'Ordre, de 16 de juliol de 2007, per la qual es regulen els certificats oficials acreditatius dels nivells de coneixement de la llengua gallega (Celga) (DOG de 19.02.2014), i Ordre d'1 d'abril de 2005 (DOG de 14.04.2005).  
  
2. Avaluació dels coneixements del Dret Civil Basc.  
Per als aspirants que hi concórreguen per l'àmbit territorial de la comunitat autònoma del País Basc, que així ho hagen fet constar en la seua sol·licitud, es procedirà, en els mateixos termes i amb els mateixos efectes que s'han detallat en l'apartat anterior, a l'avaluació dels seus coneixements del Dret Civil Basc, i s'atorgaran per aquest concepte sis punts, que es reflectiran en tot cas separats dels obtinguts en els exercicis obligatoris i només faran efecte per a establir l'ordre de prelació dins de l'àmbit territorial de la comunitat autònoma del País Basc.  
  
Per a la realització i correcció d'aquest exercici, el tribunal delegat podrà nomenar un assessor especialista.  
Criteris de valoració:  
A) La documentació vàlida per a aquells opositors que opten per l'acreditació documental és la següent:  
1. Llicenciatura en Dret i haver cursat com a assignatures:  
Dret Civil Foral i Autonòmic del País Basc  
- UD, Pla 1953.90 hores.  
- UD, Pla 1998.60 hores.  
Dret Civil Foral i Autonòmic del País Basc 1:  
- UD, Pla 1993.30 hores.  
2. Grau en Dret, havent cursat com a assignatura Dret Civil i Autonòmic Basc / Dret Civil Basc (6 crèdits ECTS).  
3. Màster en Dret Civil Basc: 540 hores (54 crèdits).  
4. Diploma d'especialització en Dret Civil Foral del País Basc - presencial: 220 hores (22 crèdits).  
5. Diploma d'especialització en Dret Civil Basc - en línia: 210 hores (21 crèdits).  
6. Doctorat en Dret: (mínim 60 hores: 6 crèdits).  
Títol de doctor en Dret, amb tesi sobre Dret Civil Basc.  
Cursos de doctorat en Dret sobre Dret Civil Basc.  
7. Estudis complementaris. El nou Dret Civil Basc: aspectes familiars i successoris (3 crèdits ECTS)  
B) Per a aquelles persones opositores que opten per fer l'examen, aquest consistirà en la contestació a un qüestionari tipus test de 40 preguntes amb quatre respostes alternatives de les quals només una és correcta.  
Les respostes encertades es valoraran amb 1 punt. Les respostes incorrectes o les preguntes no contestades no seran puntuades. Per a superar l'exercici cal obtindre un mínim de 20 punts.  
El qüestionari serà sobre el temari següent:  
Temari per a examen  
Llei 5/2015, de 25 de juny, de Dret Civil Basc.  
1. De les fonts del Dret Civil Basc. Dels principis inspiradors de la Llei civil basca. De l'àmbit d'aplicació de la Llei civil basca.  
  
2. Dels principis de dret patrimonial.  
3. De les successions. Disposicions preliminars. De la successió testada. De les limitacions a la llibertat de testar.  
4. De les successions. Dels pactes successoris. De la successió legal o intestada. Disposicions comunes a les diferents maneres de succeir.  
5. Del règim de béns en el matrimoni. Del règim legal. Del règim de comunicació foral de béns.  
Llei 2/2003, de 7 de maig, reguladora de les parelles de fet:  
6. Parelles de fet en la Comunitat Autònoma del País Basc. Disposicions generals. Contingut de la relació de parella. Adopció, acolliment i règim successori. Extinció de la parella de fet.  
  
  
ANNEX VI  
Programes  
  
VI. a) Cos de gestió processal i administrativa  
  
Dret constitucional, drets fonamentals i organització de l'Estat.  
  
Tema 1. La Constitució Espanyola de 1978. Estructura i contingut. Les atribucions de la Corona. Les Corts Generals: Composició, atribucions i funcionament. L'elaboració de les lleis. El Tribunal Constitucional. Composició i funcions.  
Tema 2. Dret d'igualtat i no discriminació per raó de gènere: especial referència a la Llei orgànica 3/2007, per a la igualtat efectiva de dones i homes. La Llei orgànica 1/2004, de mesures de protecció integral contra la violència de gènere. Antecedents. Objecte i principis rectors. Mesures de sensibilització, prevenció i detecció. Drets de les dones víctimes de la violència de gènere. Tutela institucional. La Llei 15/2022, de 12 de juliol, integral per a la igualtat de tracte i la no discriminació.  
  
Tema 3. El Govern i l'Administració. El president del Govern. El Consell de Ministres. Organització administrativa espanyola: ministres, secretaris d'estat, sotssecretaris i directors generals. L'Administració perifèrica de l'Estat. Els delegats de Govern a la comunitat autònoma i els subdelegats de Govern.  
Tema 4. Organització territorial de l'Estat en la Constitució. L'estat de les autonomies. Les comunitats autònomes: La seua constitució i competències. Els estatuts d'autonomia. L'Administració local. La província i el municipi.  
Tema 5. La Unió Europea. Competències de la UE. Institucions i òrgans de la Unió Europea: El Parlament Europeu, el Consell Europeu, el Consell de Ministres de la Unió Europea, la Comissió Europea, el Tribunal de Justícia de la Unió Europea, el Tribunal de Comptes.  
  
Organització i estructura del poder judicial  
Tema 6. El poder judicial. El Consell General del Poder Judicial: composició i funcions. La jurisdicció: jutges i magistrats: funcions i competències. La independència judicial. El Ministeri Fiscal: organització i funcions. Sistemes d'accés a les carreres judicial i fiscal.  
  
Tema 7. Examen de l'organització i competència del Tribunal Suprem, de l'Audiència Nacional, dels tribunals superiors i de les audiències provincials.  
Tema 8. Examen de l'organització i competència: Jutjats de primera instància i instrucció. Jutjats penals. Jutjats contenciosos administratius. Jutjats socials. Jutjats de vigilància penitenciària. Jutjats de menors. Jutjats mercantils i el Tribunal de Marca Comunitària d'Alacant, jutjats de violència sobre la dona, jutjats de pau.  
  
Tema 9. La justícia de pau. Organització i competències, elecció del jutge, la figura del secretari del jutjat de pau. La justícia de pau en l'àmbit de la cooperació jurisdiccional i en els processos civils i penals atribuïts a aquests jutjats. Sistema de recursos contra les resolucions dictades pels jutjats de pau. Les agrupacions de les secretaries dels jutjats de pau.  
Tema 10. La Carta de drets dels ciutadans davant de la justícia. Drets d'informació, d'atenció i gestió, d'identificació d'actuacions i funcionaris, drets lingüístics. Drets davant dels professionals que assisteixen i representen el ciutadà: Advocats, procuradors, graduats socials. El dret a la justícia gratuïta en la Carta de drets. El Pla de transparència judicial.  
Tema 11. La modernització de l'oficina judicial. La nova oficina judicial. La regulació d'aquesta en la Llei orgànica del poder judicial. L'Administració de justícia i les noves tecnologies. Codi de conducta per a usuaris d'equips i sistemes informàtics al servei de l'Administració de justícia. L'expedient digital i la presentació telemàtica d'escrits i documents. La signatura digital, el correu electrònic. Incidència de la legislació de protecció de dades en l'ús de les aplicacions informàtiques.  
  
Tema 12. El lletrat de l'Administració de justícia en la Llei orgànica del poder judicial: funcions i competències. Ordenació del cos superior jurídic de lletrats de l'Administració de justícia: Secretari de Govern i secretaris coordinadors.  
Tema 13. Cossos de funcionaris al servei de l'Administració de justícia. Cossos generals i cossos especials: definició i cossos que els integren. Cossos especials: el cos de metges forenses: funcions  
  
Tema 14. Els cossos generals (I): funcions Formes d'accés. Promoció interna: adquisició i pèrdua de la condició de funcionaris. La rehabilitació. Drets, deures i incompatibilitats. Jornades i horaris. Vacances, permisos dies i llicències.  
Tema 15. Els cossos generals (II): Situacions administratives. Ordenació de l'activitat professional. Provisió de llocs de treball. Règim disciplinari.  
Tema 16. Llibertat sindical: el sindicat en la Constitució Espanyola. Eleccions sindicals segons la Llei d'òrgans de representació i l'Estatut Bàsic de l'Empleat Públic. El dret de vaga. Salut i prevenció de riscos laborals.  
  
Procediments judicials  
A) Normes comunes a tots els procediments civils  
Tema 17. Qüestions generals sobre el procés civil: Les parts en el procés civil: Capacitat processal i capacitat per a ser part. Pluralitat de parts. Litisconsorci actiu i passiu, el seu tractament processal.  
Tema 18. La representació i les seues classes. Legitimació en el procés civil. Assistència lletrada i representació processal, estatut jurídic, drets i deures. Intervenció no preceptiva d'aquests professionals. La intervenció en els processos civils del Ministeri Fiscal i de l'advocat de l'Estat.  
Tema 19. Jurisdicció i competència. Acumulació d'accions i de procediments, concepte. La tramitació de les qüestions de jurisdicció i competència. La competència dels tribunals civils: Objectiva, funcional i territorial, els furs legals disponibles i indisponibles. Concepte i tramitació.  
Tema 20. Els actes processals. Requisits dels actes processals: a) lloc; b) temps: termes i terminis: còmput dels terminis; c) forma (consideració de la llengua oficial). Defectes dels actes: nul·litat, anul·labilitat, irregularitat; esmena de defectes.  
Tema 21. Les resolucions dels òrgans judicials. Classes de resolucions judicials: contingut i característiques. Les resolucions dels òrgans judicials col·legiats. Les resolucions del lletrat de l'Administració de justícia.  
Tema 22. Els actes de comunicació amb altres tribunals i autoritats: Oficis i manaments. L'auxili judicial: els exhorts i els manaments en el procés penal. Cooperació jurídica internacional: les comissions rogatòries.  
Tema 23. Actes de comunicació a les parts i altres intervinents en el procés: Notificacions, requeriments, citacions i emplaçaments. Notificacions, citacions i manaments en el procés penal. Formes de notificació i noves tecnologies.  
Tema 24. Conceptes d'arxiu judicial i de documentació judicial en relació amb la legislació vigent en matèria d'arxius judicials. Formes de remissió de documentació judicial i relacions documentals. Noves tecnologies en els arxius judicials de gestió. Les juntes d'expurgació de la documentació judicial.  
  
B) Procediments civils  
Tema 25. Els procediments declaratius en la Llei d'enjudiciament civil 1/2000: Diligències preparatòries, diligències preliminars. Conciliació. Esbrinament de fets, assegurament i pràctica anticipada de la prova.  
Tema 26. Judici ordinari. Processos que se substancien pels tràmits del judici declaratiu ordinari. La demanda i el seu objecte, documents que han d'acompanyar-la. La contestació a la demanda i altres actituds del demandat: la rebel·lia. Problemes derivats de l'ampliació de la demanda i la reconvenció. Audiència prèvia. Vista de judici. Diligències finals. Terminació del procediment per mitjà de sentència, acte o decret, aspectes formals d'aquestes resolucions. Aplanament, desistiment, transacció, satisfacció extraprocessal.  
Tema 27. El judici verbal. Processos que se substancien pel tràmit del judici verbal. Classes de demandes. Admissió i trasllat de la demanda i citació per a la vista. Inassistència de les parts a la vista. Desenvolupament de la vista. Recursos davant de les resolucions interlocutòries. Judicis verbals de caràcter plenari i sumari. El verbal de desnonament. El precari. El judici sobre tutela possessòria. La tutela de drets reals inscrits. El judici d'aliments. La rectificació de fets. El judici verbal en matèries de compravendes a terminis i arrendaments financers.  
  
Tema 28. Processos especials: Procediments per a la divisió judicial de patrimonis: A) De la divisió de l'herència. B) Procediment per a la liquidació del règim econòmic matrimonial.  
Tema 29. Processos especials: El procés monitori. Concepte i característiques. Casos en què és procedent. Competència Procediment: petició inicial i documents. Admissió Requeriment de pagament i possibles conductes del demandat. La transformació del procediment. La cosa jutjada. El procés monitori europeu. El judici canviari. Concepte i característiques. Naturalesa. Casos en què és procedent. Competència Procediment. La sentència sobre l'oposició i la seua eficàcia.  
Tema 30. Els processos matrimonials i les seues classes. Competència Procediments: a) nul·litat, separació i divorci contenciosos; b) separació o divorci de mutu acord. Referència a les crisis de les unions estables de parella. Mesures provisionals. Mesures definitives. Execució forçosa dels pronunciaments sobre mesures. Els processos especials: Característiques comunes. Els processos sobre l'adopció de mesures judicials de suport a persones amb discapacitat: competència i legitimació; proves preceptives en primera i en segona instància; la sentència; la revisió de les mesures de suport adoptades judicialment.  
Tema 31. Procediments de jurisdicció voluntària: la Llei 15/2015, de 2 de juliol, de la jurisdicció voluntària. Disposicions generals i normes comunes en matèria de tramitació dels expedients de jurisdicció voluntària. Expedients de jurisdicció voluntària en matèria de persones. Expedients en matèria de família. Expedients relatius al dret successori. Expedients relatius al dret d'obligacions. Expedients relatius als drets reals. Expedients de subhastes voluntàries. Expedients en matèria mercantil. La conciliació.  
Tema 32. Els recursos. Concepte. Classes de recursos. Efectes dels recursos i del seu desistiment. El depòsit per a recórrer. Els recursos de reposició i de revisió. El recurs de queixa. El recurs d'apel·lació. Apel·lació i segona instància; el dret a la segona instància. Resolucions contra les quals és procedent l'apel·lació. Substanciació del recurs. Oposició a l'apel·lació i impugnació de la sentència. La prova en l'apel·lació.  
  
Tema 33. Els recursos extraordinaris. El recurs per infracció processal. Resolucions recurribles. Motius del recurs. Procediment. Conseqüències de l'estimació del recurs. El recurs de cassació. Característiques. Resolucions recurribles. Motius de recurs. Objecte i efectes del recurs. Competència Procediment. El recurs en interés de la llei. Resolucions recurribles. Motius del recurs. Legitimació. Competència Procediment. Efectes Mitjans de rescissió de les sentències fermes. L'audiència al demandat rebel. La revisió de les sentències fermes.  
  
Tema 34. L'execució forçosa. El paper del lletrat de l'Administració de justícia en l'execució. El títol executiu i les seues classes: judicials i no judicials; espanyols i estrangers. Execució de resolucions estrangeres. Breu referència al títol executiu europeu. La demanda executiva. Tribunal competent. Ordre general d'execució i despatx de l'execució. Acumulació d'execucions. Oposició a l'execució. Suspensió de l'execució. Execució provisional. Concepte i naturalesa. Pressupostos. Despatx de l'execució. Oposició a l'execució provisional. Revocació o confirmació de la sentència provisionalment executada.  
  
Tema 35. Execució dinerària. Supòsits en què és procedent. Integració del títol. Requeriment de pagament. Embargament de béns. Reembargament. Terceria de domini.  
Tema 36. El procediment de constrenyiment. Valoració dels béns embargats. La subhasta dels béns travats. Alternatives a la subhasta judicial: El conveni de realització i la realització per persona o entitat especialitzada. L'administració per a pagament. Terceria de millor dret. Especialitats de l'execució sobre béns hipotecats, pignorats o amb garantia real.  
Tema 37. Execucions no dineràries. Execucions de donar, de fer i de no fer. Determinació de fruits i rendes. Liquidació de danys i perjudicis. Execució de sentències que tenen aparellat el lliurament de la possessió d'un immoble, especial referència a les sentències d'execució de desnonaments.  
Tema 38. Les mesures cautelars: Concepte. Tipus de mesures cautelars. Tramitació amb audiència i sense audiència al demandat. Oposició a les mesures cautelars. Execució de les mesures cautelars. Caució i caució substitutòria.  
Tema 39. Costes i despeses processals. La condemna en costes. La taxació de costes. La impugnació de les costes. Els interessos i la seua liquidació. La taxa judicial. Pagaments, depòsits i consignacions judicials. Ingressos en el tresor públic. L'assistència jurídica gratuïta.  
  
C) Registre Civil  
Tema 40. El Registre Civil: legislació vigent. Naturalesa, contingut i competències. Drets i deures davant el Registre Civil i principis de funcionament. Estructura del Registre Civil. Les oficines del Registre Civil: oficina central, oficines generals i oficines consulars i les seues funcions.  
Tema 41. Títols que accedeixen al Registre Civil. Els assentaments registrals i les seues classes: regles generals per a la seua pràctica, inscripcions, anotacions registrals i cancel·lacions. Fets i actes inscriptibles en el Registre Civil: inscripció de naixement i filiació; inscripcions relatives al matrimoni; inscripció de la defunció. Altres inscripcions.  
Tema 42. Publicitat del Registre Civil: mitjans de publicitat. Les certificacions i les seues classes. Dades amb publicitat restringida i accés a assentaments amb dades especialment protegides. Règim de recursos davant de decisions adoptades en matèria de Registre Civil. Els procediments registrals: regles generals per a la seua tramitació i legitimació per a promoure'ls. Rectificació dels assentaments del Registre Civil: rectificació judicial i rectificació per procediment registral. Les declaracions amb valor de simple presumpció. Normes sobre dret internacional privat.  
  
D) Procediment penal  
Tema 43. El sistema processal penal de la Llei d'enjudiciament criminal: Principi del jutge imparcial, separació d'instrucció i enjudiciament. Principis del procés penal. Competència objectiva i funcional. Aforaments i privilegis processals. Immunitat de jurisdicció. La competència territorial. La inhibició d'ofici i a instàncies de part; qüestions de competència territorial.  
Tema 44. Les parts en el procés penal: Ministeri Fiscal; acusador particular; perjudicat i acció popular; acusador privat. L'exercici de l'acció penal: d'ofici o a instàncies de part. Denúncia; querella; atestat. Extinció de l'acció penal: especial referència a la renúncia. L'exercici de l'acció civil: l'actor civil. L'oferiment d'accions. Extinció de l'acció civil. L'investigat o encausat. La rebel·lia. El responsable civil. Representació i defensa de les parts. Defensa d'ofici i benefici de justícia gratuïta.  
Tema 45. El sumari: incoació del procés. Les actuacions de la Policia Judicial. Comprovació del delicte: Cos del delicte. Identificació del presumpte delinqüent. La inspecció ocular. Declaracions testificals. Prova pericial i el seu valor. Prova documental. Peces de convicció.  
  
Tema 46. Les mesures cautelars personals en el procés penal. La citació judicial. La detenció. La presó provisional. La llibertat provisional. Les fiances en el procés penal. Mesures limitadores de drets fonamentals: proves biològiques; entrada i registre en lloc tancat; intervenció de comunicacions postals, telegràfiques, telefòniques i informàtiques. Especial esment als lliuraments controlats i a la figura de l'agent encobert.  
Tema 47. El denominat període intermedi; acte de conclusió del sumari; eventual revocació de l'acte i noves diligències i resolucions. El sobreseïment i les seues classes. La resolució d'obertura del judici oral. Els articles de pronunciament previ. Les qualificacions provisionals de les parts. Conformitat de l'acusat.  
Tema 48. La prova en el procés penal. Mitjans de prova. Proposició, admissió o denegació; prova anticipada; proposició en l'acte del judici; prova acordada ex officio. El judici oral. La suspensió del judici oral: causes i conseqüències.  
Tema 49. El procediment abreujat: informació de drets, prova anticipada. Conclusió de la fase instructora, la conformitat per reconeixement de fets. La fase de judici oral: admissió de proves, assenyalament del judici i informació a la víctima. Celebració del judici oral, especialitats. La sentència; especialitats: a) sentència oral; b) conformitat de les parts sobre la fermesa inicial de la sentència; c) principi acusatori; d) notificació. Els recursos contra les resolucions processals en l'àmbit del procediment abreujat: a) Els recursos contra les resolucions judicials; b) Els recursos contra les resolucions del lletrat de l'Administració de justícia. Execució de sentències.  
  
Tema 50. Procediment per a l'enjudiciament ràpid de determinats delictes: àmbit d'aplicació. Actuacions de la Policia Judicial. Diligències urgents davant el jutjat de guàrdia; instrucció i conclusió. Preparació i desenvolupament del judici oral. Sentència.  
Tema 51. El procés davant el tribunal del jurat. Competència Composició i constitució del jurat: estatut jurídic dels jurats; la seua selecció. La fase d'instrucció i la fase intermèdia. La fase de judici oral: tràmits precedents: designació del magistrat-ponent; qüestions prèvies; acte de fets justiciables; celebració del judici oral: la vista; suspensió del judici oral. Possible dissolució del jurat: les seues causes. El veredicte: determinació de l'objecte del veredicte, deliberació i veredicte; instrucció als jurats; deliberació i votació; acta. Sentència.  
  
Tema 52. La tutela judicial davant els jutjats de violència sobre la dona. Especialitats processals. Pèrdua de la competència objectiva dels jutjats civils quan es produïsquen actes de violència sobre la dona. Mesures judicials de protecció i de seguretat de les víctimes.  
Tema 53. El procediment de responsabilitat penal del menor. Principis reguladors. Les fases del procediment. Sentència i règim de recursos. Principis generals en l'execució de les mesures.  
Tema 54. Tramitació del judici sobre delictes lleus. Convocatòria de la vista de judici sobre delictes lleus. Sistema de recursos a les sentències dictades en judicis sobre delictes lleus. L'execució de la sentència de delictes lleus: aspectes penals i civils.  
Tema 55. Règim general de recursos en el procés penal. Els recursos no devolutius: reforma i súplica. Recursos devolutius: l'apel·lació en el procés ordinari i en el procediment abreujat; el recurs de queixa contra la inadmissió d'un altre recurs i com a substitutiu de l'apel·lació. El recurs de cassació penal. La revisió penal. El recurs de rescissió de la sentència dictada contra reus absents. Els recursos contra les resolucions del lletrat de l'Administració de justícia.  
  
Tema 56. L'execució de sentències penals. Els jutjats i tribunals sentenciadors; jutjats de vigilància penitenciària i administració penitenciària: Les seues respectives funcions. Recursos contra les resolucions de l'Administració penitenciària i dels jutjats de vigilància penitenciària. Taxació de costes. L'execució civil en el procés penal.  
  
  
E) Procediment contenciós administratiu i laboral  
Tema 57. Breu referència del recurs contenciós administratiu. Organització de la jurisdicció contenciosa administrativa.  
Tema 58. Recurs contenciós administratiu. Capacitat processal, legitimació, representació i defensa. Actes impugnables.  
Tema 59. Recurs contenciós administratiu. Diligències preliminars. Interposició del recurs i reclamació de l'expedient. Emplaçament dels demandats i admissió del recurs.  
Tema 60. Recurs contenciós administratiu. Demanda i contestació. Al·legacions prèvies. Prova Vista i conclusions. Sentències. Altres mitjans de terminació del procediment.  
Tema 61. El procediment abreujat en l'àmbit contenciós administratiu.  
Tema 62. Els recursos en el procés contenciós administratiu. Els recursos contra les resolucions del lletrat de l'Administració de justícia.  
  
Tema 63. Procediments especials: Procediments per a la protecció dels drets fonamentals de les persones. Qüestió d'il·legalitat. Procediments en els casos de suspensió administrativa prèvia d'acords.  
  
Tema 64. Disposicions comunes als procediments contenciosos administratius: Terminis. Mesures cautelars. Incidents i invalidesa d'actes processals. Costes processals. Execució de sentències.  
Tema 65. El procés laboral: principis que l'informen. Competència objectiva i territorial. Qüestions de competència. Representació i defensa en el procediment laboral. Fons de garantia salarial. Justícia gratuïta.  
  
Tema 66. L'evitació del procés: conciliació prèvia i reclamació administrativa prèvia. El procés ordinari: demanda, conciliació i judici. Recursos: de suplicació i de cassació per a la unificació de doctrina; disposicions comunes a ambdós recursos.  
Tema 67. Processos especials: acomiadaments, Seguretat Social, conflictes col·lectius, impugnació dels convenis col·lectius. Tutela de drets fonamentals.  
  
F) Normativa sobre dret mercantil tema 68.  
Tema 68. Tema 68. El concurs de creditors. Concepte de concurs, les seues classes, la competència objectiva i territorial. L'administrador concursal. Aspectes processals: procediment ordinari. Les seccions del concurs; l'incident concursal. Els recursos. El preconcurs: pressupostos, efectes de la comunicació d'obertura de negociacions sobre accions i procediments executius i procediment d'homologació. El procediment especial per a microempreses: àmbit d'aplicació i regles processals especials del procediment.  
  
  
VI. b) Cos de tramitació processal i administrativa  
  
Tema 1. La Constitució Espanyola de 1978. Estructura i contingut. Les atribucions de la Corona. Les Corts Generals: Composició, atribucions i funcionament. L'elaboració de les lleis. El Tribunal Constitucional. Composició i funcions.   
Tema 2. Dret d'igualtat i no discriminació per raó de gènere: especial referència a la Llei orgànica 3/2007, per a la igualtat efectiva de dones i homes. La Llei orgànica 1/2004, de mesures de protecció integral contra la violència de gènere. Antecedents. Objecte i principis rectors. Mesures de sensibilització, prevenció i detecció. Drets de les dones víctimes de la violència de gènere. Tutela institucional. Llei 15/2022, de 12 de juliol, integral per a la igualtat de tracte i la no discriminació.  
  
Tema 3. El Govern i l'Administració. El president del Govern. El Consell de Ministres. Organització administrativa espanyola: ministres, secretaris d'estat, sotssecretaris i directors generals. L'Administració perifèrica de l'Estat. Els delegats de Govern a la comunitat autònoma i els subdelegats de Govern.  
Tema 4. Organització territorial de l'Estat en la Constitució. L'estat de les autonomies. Les comunitats autònomes: La seua constitució i competències. Els estatuts d'autonomia. L'Administració local. La província i el municipi.  
Tema 5. La Unió Europea. Competències de la UE. Institucions i òrgans de la Unió Europea: el Parlament Europeu, el Consell Europeu, el Consell de Ministres de la Unió Europea, la Comissió Europea, el Tribunal de Justícia de la Unió Europea, el Tribunal de Comptes.  
Tema 6. El poder judicial. El Consell General del Poder Judicial: composició i funcions. La jurisdicció: jutges i magistrats: funcions i competències. La independència judicial. El Ministeri Fiscal: organització i funcions. Sistemes d'accés a les carreres judicial i fiscal.  
  
Tema 7. Examen de l'organització i competència del Tribunal Suprem, de l'Audiència Nacional, dels tribunals superiors i de les audiències provincials.  
Tema 8. Examen de l'organització i competència: Jutjats de primera instància i instrucció. Jutjats penals. Jutjats contenciosos administratius. Jutjats socials. Jutjats de vigilància penitenciària. Jutjats de menors. Jutjats mercantils, i el Tribunal de Marca Comunitària d'Alacant, jutjats de violència sobre la dona i jutjats de pau.  
  
Tema 9. La Carta de drets dels ciutadans davant de la justícia. Drets d'informació, d'atenció i gestió, d'identificació d'actuacions i funcionaris, drets lingüístics. Drets enfront dels professionals que assisteixen i representen el ciutadà: Advocats, procuradors, graduats socials. El dret a la justícia gratuïta en la Carta de drets. El Pla de transparència judicial.  
  
Tema 10. La modernització de l'oficina judicial. La nova oficina judicial. La regulació d'aquesta en la Llei orgànica del poder judicial. L'Administració de justícia i les noves tecnologies. Codi de conducta per a usuaris d'equips i sistemes informàtics al servei de l'Administració de justícia. L'expedient digital i la presentació telemàtica d'escrits i documents. La signatura digital, el correu electrònic. Incidència de la legislació de protecció de dades en l'ús de les aplicacions informàtiques.  
Tema 11. El lletrat de l'Administració de justícia en la Llei orgànica del poder judicial: funcions i competències. Ordenació del cos superior jurídic de lletrats de l'Administració de justícia: Secretari de Govern i secretaris coordinadors.  
Tema 12. Cossos de funcionaris al servei de l'Administració de justícia. Cossos generals i cossos especials: definició i cossos que els integren. Cossos especials: el cos de metges forenses: funcions  
  
Tema 13. Els cossos generals (I): funcions Formes d'accés. Promoció interna: adquisició i pèrdua de la condició de funcionaris. La rehabilitació. Drets, deures i incompatibilitats. Jornades i horaris. Vacances, permisos i llicències.  
Tema 14. Els cossos generals (II): Situacions administratives. Ordenació de l'activitat professional. Provisió de llocs de treball. Règim disciplinari.  
Tema 15. Llibertat sindical: el sindicat en la Constitució Espanyola. Eleccions sindicals segons la Llei d'òrgans de representació i l'Estatut Bàsic de l'Empleat Públic. El dret de vaga. Salut i prevenció de riscos laborals.  
Tema 16. Els procediments declaratius en la Llei d'enjudiciament civil: judici ordinari i verbal.  
Tema 17. Els procediments d'execució en la Llei d'enjudiciament civil. Classes d'execució: disposicions generals de cadascuna. Especial referència a la lliurança de manaments, efectivitat dels embargaments acordats en el decret en què s'acorden mesures executives concretes per a dur a terme el que es disposa per l'ordre general d'execució i en els decrets de millora, esbrinament patrimonial, preparació processal de la via de constrenyiment de mobles i immobles, actes de realització de subhastes i tràmit de depòsit judicial. Les mesures cautelars.  
Tema 18. Processos especials en la Llei d'enjudiciament civil. Especial consideració als processos matrimonials i al procés monitori. El requeriment de pagament en el procediment monitori. El judici canviari.  
  
Tema 19. La jurisdicció voluntària: naturalesa i classes de procediments. Especial referència als actes de conciliació.  
Tema 20. Els procediments penals en la Llei d'enjudiciament criminal; ordinari, abreujat i de jurat.  
Tema 21. Procediment de judici sobre delictes lleus. Judicis ràpids. L'execució en el procés penal, amb especial referència a l'execució dels delictes lleus. La peça de responsabilitat civil en el procés penal.  
  
Tema 22. Recurs contenciós administratiu. Procediments ordinaris, abreujats i especials.  
Tema 23. El procés laboral. Procediment ordinari. Procediment per acomiadament. Processos de Seguretat Social.  
Tema 24. Recursos. Qüestions generals sobre el dret al recurs. El depòsit per a recórrer. Els recursos en l'àmbit civil: Reposició, revisió contra resolucions del lletrat de l'Administració de justícia, queixa, apel·lació, i els recursos extraordinaris d'infracció processal i cassació. Els recursos en el procediment penal: reforma, apel·lació i queixa i recursos extraordinaris. Els recursos contra les resolucions del lletrat de l'Administració de justícia.  
Tema 25. Els actes processals. Requisits dels actes processals: a) lloc; b) temps: termes i terminis: còmput dels terminis; c) forma (consideració de la llengua oficial). Defectes dels actes: nul·litat, anul·labilitat, irregularitat; esmena de defectes.  
Tema 26. Les resolucions dels òrgans judicials. Classes de resolucions judicials: contingut i característiques. Les resolucions dels òrgans judicials col·legiats. Les resolucions del lletrat de l'Administració de justícia.  
Tema 27. Els actes de comunicació amb altres tribunals i autoritats: oficis i manaments. L'auxili judicial: els exhorts i els manaments en el procés penal. Cooperació jurídica internacional: les comissions rogatòries.  
Tema 28. Actes de comunicació a les parts i altres intervinents en el procés: notificacions, requeriments, citacions i emplaçaments. Notificacions, citacions i manaments en el procés penal. Formes de notificació i noves tecnologies.  
Tema 29. El Registre Civil. Estructura del Registre Civil. Les oficines del Registre Civil: oficina central, oficines generals i oficines consulars i les seues funcions. Fets i actes inscriptibles en el Registre Civil.  
Tema 30. Les inscripcions: inscripció de naixement i filiació; inscripcions relatives al matrimoni; inscripció de la defunció. Altres inscripcions. Certificats. Expedients del Registre Civil.  
Tema 31. Conceptes d'arxiu judicial i de documentació judicial en relació amb la legislació vigent en matèria d'arxius judicials. Formes de remissió de documentació judicial i relacions documentals. Noves tecnologies en els arxius judicials de gestió. Les juntes d'expurgació de la documentació judicial.  
  
  
VI. c) Cos d'auxili judicial  
  
Tema 1. La Constitució Espanyola de 1978. Estructura i contingut. Les atribucions de la Corona. Les Corts Generals: Composició, atribucions i funcionament. L'elaboració de les lleis. El Tribunal Constitucional. Composició i funcions.  
Tema 2. Dret d'igualtat i no discriminació per raó de gènere: especial referència a la Llei orgànica 3/2007, per a la igualtat efectiva de dones i homes. La Llei orgànica 1/2004, de mesures de protecció integral contra la violència de gènere. Antecedents. Objecte i principis rectors. Mesures de sensibilització, prevenció i detecció. Drets de les dones víctimes de la violència de gènere. Tutela institucional. Llei 15/2022, de 12 de juliol, integral per a la igualtat de tracte i la no discriminació.  
  
Tema 3. El Govern i l'Administració. El president del Govern. El Consell de Ministres. Organització administrativa espanyola: ministres, secretaris d'estat, sotssecretaris i directors generals. L'Administració perifèrica de l'Estat. Els delegats de Govern a la comunitat autònoma i els subdelegats de Govern.  
Tema 4. Organització territorial de l'Estat en la Constitució. Les comunitats autònomes: La seua constitució i competències. Els estatuts d'autonomia. L'Administració local. La província i el municipi.  
  
Tema 5. La Unió Europea. Competències de la Unió Europea. Institucions i òrgans de la Unió Europea: el Parlament Europeu, el Consell Europeu, el Consell de Ministres de la Unió Europea, la Comissió Europea, el Tribunal de Justícia de la Unió Europea, el Tribunal de Comptes.  
  
Tema 6. El poder judicial. El Consell General del Poder Judicial: composició i funcions. La jurisdicció: jutges i magistrats. La independència judicial. El Ministeri Fiscal: organització i funcions.  
Tema 7. Organització i competència del Tribunal Suprem, de l'Audiència Nacional, dels tribunals superiors de justícia i de les audiències provincials.  
Tema 8. Organització i competència: jutjats de primera instància i instrucció, jutjats penals, jutjats contenciosos administratius, jutjats socials, jutjats de vigilància penitenciària, jutjats de menors, jutjats mercantils i de marca comunitària d'Alacant, jutjats de violència sobre la dona i jutjats de pau.  
Tema 9. La Carta de drets dels ciutadans davant de la justícia. Drets d'informació, d'atenció i gestió, d'identificació d'actuacions i funcionaris, drets lingüístics. Drets enfront dels professionals que assisteixen i representen el ciutadà: Advocats, procuradors, graduats socials. El dret a la justícia gratuïta.  
Tema 10. La modernització de l'oficina judicial. La nova oficina judicial: la seua regulació en la Llei orgànica del poder judicial. L'Administració de justícia i les noves tecnologies: presentació d'escrits i documents per via telemàtica. Concepte d'expedient digital i signatura digital. La videoconferència. Incidència de la legislació de protecció de dades en l'ús de les aplicacions informàtiques.  
Tema 11. El lletrat de l'Administració de justícia en la Llei orgànica del poder judicial: funcions i competències. Ordenació del cos superior jurídic de lletrats de l'Administració de justícia: Secretari de Govern i secretaris coordinadors.  
Tema 12. Cossos de funcionaris al servei de l'Administració de justícia. Cossos generals i cossos especials: definició i cossos que els integren. Cossos especials: el cos de metges forenses: funcions.  
  
Tema 13. Els cossos generals (I): funcions Formes d'accés. Promoció interna. Adquisició i pèrdua de la condició de funcionari. La rehabilitació. Drets, deures i incompatibilitats. Jornades i horaris. Vacances, permisos i llicències.  
Tema 14. Els cossos generals (II): Situacions administratives. Ordenació de l'activitat professional. Provisió de llocs de treball. Règim disciplinari.  
Tema 15. Llibertat sindical. El sindicat en la Constitució Espanyola. Eleccions sindicals segons la Llei d'òrgans de representació i l'Estatut Bàsic de l'Empleat Públic. El dret de vaga. Salut i prevenció de riscos laborals.  
Tema 16. Els procediments declaratius en la Llei d'enjudiciament civil 1/2000: judici ordinari; judici verbal; procediments especials. Nocions generals dels processos especials en la Llei d'enjudiciament civil. Especial consideració als processos matrimonials i al procediment monitori; el requeriment de pagament en el judici monitori. Nocions generals de jurisdicció voluntària.  
Tema 17. Els procediments d'execució en la Llei d'enjudiciament civil. L'execució dinerària, no dinerària i supòsits especials: nocions bàsiques. Les mesures cautelars. Diligència d'embargament, diligència de llançament, remocions i depòsits judicials.  
Tema 18. Els procediments penals en la Llei d'enjudiciament criminal: ordinari, abreujat, judici sobre delictes lleus i de jurat. Especial esment als judicis ràpids.  
Tema 19. Els procediments contenciosos administratius: ordinari, abreujat i especial.  
Tema 20. El procés laboral. Procediment ordinari. Procediment per acomiadament. Processos de Seguretat Social.  
Tema 21. Els actes processals. Requisits dels actes processals: a) lloc; b) temps: termes i terminis: còmput dels terminis; c) forma (consideració de la llengua oficial). Defectes dels actes: nul·litat, anul·labilitat, irregularitat; esmena de defectes.  
Tema 22. Les resolucions dels òrgans judicials. Classes de resolucions judicials: contingut i característiques. Les resolucions dels òrgans judicials col·legiats. Les resolucions del lletrat de l'Administració de justícia.  
Tema 23. Els actes de comunicació amb altres tribunals i autoritats: oficis i manaments. L'auxili judicial: els exhorts i els manaments en el procés penal. Cooperació jurídica internacional: les comissions rogatòries.  
Tema 24. Actes de comunicació a les parts i altres intervinents en el procés: notificacions, requeriments, citacions i emplaçaments. Notificacions, citacions i manaments en el procés penal. Formes de notificació i noves tecnologies.  
Tema 25. El Registre Civil. Estructura del Registre Civil. Les oficines del Registre Civil: oficina central, oficines generals i oficines consulars i les seues funcions. Fets i actes inscriptibles en el Registre Civil. Les inscripcions: inscripció de naixement i filiació; inscripcions relatives al matrimoni; inscripció de la defunció. Altres inscripcions. Certificats. Expedients del Registre Civil.  
Tema 26. Conceptes d'arxiu judicial i de documentació judicial en relació amb la legislació vigent en matèria d'arxius judicials. Formes de remissió de documentació judicial i relacions documentals. Noves tecnologies en els arxius judicials de gestió. Les juntes d'expurgació de la documentació judicial.  
  
  
  
ANNEX VII  
Instruccions per a l'ompliment del procés d'inscripció  
  
Llegiu atentament i seguiu les instruccions següents  
Molt important. La inscripció en aquest procés selectiu (el que comprendrà l'ompliment de la instància, l'abonament de la taxa i la seua presentació) es farà únicament per via electrònica.  
Accés. L'imprés és el model 790 € codi 007 en la part superior del qual figura «sol·licitud d'admissió a proves selectives de l'Administració pública i liquidació de la taxa de drets d'examen», que estarà disponible en el punt d'accés general (www.administracion.gob.es) o a través del portal web del Ministeri de Justícia, www.mjusticia.gob.es, dins de la pestanya «Ciudadanos», secció «Empleo Público», cos gestió processal.  
La persona aspirant que sol·licita presentar-se al procés selectiu haurà de disposar d'un certificat digital vàlid de persona física (més informació:   
http://firmaelectronica.gob.es i en https://www.dnielectronico.es/).  
Sol·licitud:  
- Casella 15. Haurà de constar el cos.  
- Casella 16. Haurà de consignar-se «cap».  
- Casella 17. Forma d'accés. Haurà de constar «L» per a indicar torn lliure.  
- Casella 20 (àmbit autonòmic pel qual concorre). Indiqueu l'àmbit territorial pel qual desitgeu concórrer dels previstos en la base 1.1.  
  
Les persones aspirants hauran de seleccionar una localitat de l'àmbit pel qual concorren com a lloc preferent d'examen, encara que per raons excepcionals i organitzatives, podran ser examinades en una altra seu, segons es determine posteriorment.  
  
Àmbit territorial Província d'examen (localitat) Codi   
localitat  
Andalusia Sevilla 41  
Aragó Saragossa 50  
Astúries Oviedo 33  
Canàries Las Palmas  
Tenerife 35  
38  
Cantàbria Santander 39  
Catalunya Barcelona 08  
Comunitat Valenciana València 46  
Galícia Santiago de Compostel·la 15  
La Rioja Logronyo 26  
Madrid Madrid 28  
Navarra Pamplona 31  
País Basc Vitòria-Gasteiz 97  
Àmbit de gestió del Ministeri de Justícia Albacete  
Càceres  
Ceuta  
Madrid - M.Justícia  
Melilla  
Múrcia  
Illes Balears (Palma de Mallorca)  
Valladolid 02  
10  
51  
98  
52  
30  
07  
47  
  
  
Les persones aspirants que opten per l'àmbit territorial de la Comunitat de Madrid indicaran el codi 28, mentre que les que opten per l'àmbit competencial del Ministeri de Justícia, però vulguen ser examinades a la localitat de Madrid, indicaran el codi 98 Madrid - M. Justícia.  
  
Les persones aspirants que en la seua instància de participació inicial no especifiquen l'àmbit territorial pel qual concorren, o opten per un àmbit no convocat, no podran ser admeses.  
- Caselles 21 a 23: aspirants amb discapacitat.  
- Casella 21: grau de discapacitat. Les persones aspirants amb discapacitat podran indicar el grau de discapacitat que tinguen reconegut, opten o no pel contingent de reserva de persones amb discapacitat.  
- Casella 22: contingent de reserva persones amb discapacitat. Hauran de marcar el valor «SÍ» els aspirants amb grau de discapacitat igual o superior al 33% que opten per les places del contingent de reserva per a persones amb discapacitat, segons s'indica en la base 1.2 «Reserva discapacitat».  
- Casella 23: adaptació que sol·licita en cas de discapacitat. En aquest requadre s'han d'expressar, si escau, les adaptacions de temps i mitjans que puguen requerir, a fi que el tribunal dispose de la informació necessària per a l'adaptació de la realització dels exercicis. S'haurà d'aportar, a més, un dictamen tècnic facultatiu actualitzat sobre la procedència de l'adaptació sol·licitada, emés per l'òrgan tècnic de valoració que va determinar el grau de discapacitat, en el qual conste expressament l'adaptació que correspon a la persona interessada en cadascun dels exercicis segons les seues circumstàncies personals. Aquesta adaptació la poden sol·licitar totes les persones aspirants amb discapacitat amb independència que accedisquen o no pel contingent de reserva de persones amb discapacitat.  
- Casella 24. Titulació. Seleccioneu la titulació d'acord amb el que s'estableix en la convocatòria.  
- Casella 25. Acreditació de llengua autonòmica i/o Dret Civil Basc. «Dades que cal consignar segons les bases de la convocatòria». Qui vulga fer les proves optatives ha d'escriure la paraula «Realitza» en el quadre corresponent al tipus de prova, qui vulga acreditar documentalment els seus coneixements ha d'escriure «Documenta», i qui s'aculla als dos sistemes, en els termes de la convocatòria, ha d'indicar «Documenta i realitza».  
Pagament i presentació. Una vegada formalitzada la sol·licitud s'ha de procedir al pagament electrònic i registre, segons les instruccions que s'indiquen. En cas que no es puga fer el pagament per no disposar de compte en qualsevol de les entitats col·laboradores adherides a la passarel·la de pagament de l'Agència Tributària, o quan resulte impossible la inscripció electrònica per raons tècniques, es podrà fer la presentació i el pagament en paper de manera excepcional, havent d'acreditar documentalment aquesta impossibilitat.  
- La constància del pagament correcte de la taxa estarà avalada pel número de referència complet (NRC) emés per l'AEAT, que figurarà en el justificant de registre.  
- Haurà de disposar d'un certificat electrònic, accedir al portal web del Ministeri de Justícia, www.mjusticia.gob.es, dins de la pestanya «Ciudadanos», secció «Empleo Público», cos Gestió i seguir les instruccions previstes.  
- Mitjançant aquesta opció s'han de fer electrònicament els tràmits d'ompliment del formulari, pagament i presentació en el Registre electrònic del Ministeri de Justícia.  
- Com a resultat es podrà descarregar un document amb els comprovants del pagament i del registre de la sol·licitud, signat electrònicament, que servirà de justificant d'haver-ho fet correctament.  
- La persona que sol·licita presentar-se al procés selectiu serà qui haja de realitzar el registre de la seua sol·licitud.  
- Les sol·licituds presentades a l'estranger podran cursar-se a través de les representacions diplomàtiques o consulars corresponents. A aquestes s'ha d'acompanyar el justificant bancari d'haver ingressat els drets d'examen en el compte que figure en la convocatòria.  
Exempció o reducció de taxa: les persones que es vulguen acollir a l'exempció o reducció de la taxa i hagen de presentar la documentació acreditativa que s'indica en la base 5.4 d'aquesta convocatòria podran autoritzar l'òrgan gestor perquè puga verificar aquesta condició mitjançant l'accés a la plataforma d'intermediació de dades de les administracions públiques oferit a través del servei d'inscripció en proves selectives, respecte als documents següents:  
Els acreditatius de grau de discapacitat igual o superior al 33% quan la condició de discapacitat haja sigut reconeguda en alguna de les comunitats autònomes que figuren en l'adreça   
  
http://administracion.gob.es/PAG/PID.  
- La certificació relativa a la condició de demandant d'ocupació. IRPF per a verificar les rendes.  
- L'aportació del títol de família nombrosa quan aquest haja sigut obtingut en alguna de les comunitats autònomes que figuren en l'adreça http://administracion.gob.es/PAG/PID.  
En cas de no prestar el consentiment a l'òrgan gestor, no s'ha de marcar la casella que apareix a aquest efecte en la sol·licitud i s'han de presentar els documents acreditatius amb la instància de sol·licitud.  
Així mateix, els altres documents que s'indiquen en la base 5 hauran d'aportar-se en tot cas juntament amb la sol·licitud.  
La falta de justificació de l'abonament dels drets d'examen o d'estar-ne exempt determinarà l'exclusió de la persona aspirant. En cap cas, la presentació i el pagament de la taxa dels drets d'examen suposarà la substitució del tràmit de presentació, dins del termini i en la forma escaient, de la sol·licitud.